
Gospodin Ministar prosvete pod On. 
br. 1478 od 9 marta 1932 godine đoneo 
je sleđeću odluku: 

»Na molbu Butorea Josipa, 
školskog nadzornika za grad Zagreb, 
odobravam: da g. B u t o r a e Josip, 
školski nadzornik za grad Zagreb, može 
uređivati i izdavati mesečni časopis 
»Dom i školu« i da može preko uče¬ 
nika narodnih i građanskih škola ra¬ 
sturati među roditelje«. 


LOLO-svilu za vezenje, KONDOR-pamuk 
za pletenje, KOLIBRI-vunicu za slike, te 
svb DMC i C. M. S. navoze kao i 

VUNU ZA ĆILIME 


Goboline i Kelima ručne radove kao i sve 
odgovarajuće tkanine i maljau© slike do¬ 
bijete u ogromnom izbom u trgovini vune 
i ručnib radova 

ZDRAVKO SCHON 

Telef.. 46-16 — ZAGREB — Masarykova 5 

Vlastita industrija pamuka, svile i vune- 
Škole imadu popust. Razašiljanje poštom 
po cijeloj državi. 



Ko hoće zdrav i mlad biti 
Mora R ADE NS K U piti 


Knjižara 

St. Kugli 

Zagreb — Ilica br. 30 

• • 


drži stalno na skladištu 

sve knjige i sav materijal 
za učenike i škole 

• • 

Veliki izbor školskih torbica 
uz vrlo niske cijene olakšat 
će roditeljima snabdijevanje 
svoje djece 



V LAN i SVI LA' 

ZA VEZENJE, HEKLOVANJE i PLETENJE 


SPECIJALITET POSTOJANIH BOJA 

^PRVOKLASNI KVALITETA 

za ženske ručne radove 


Svaki će roditelj držati »Dom i ško¬ 
lu«, ako mu to savjetuje učitelj nje¬ 
gova djeteta. 


Sva D-M-C prediva i vrpca može se dobiti u 
svima radnjama kratke robe i ručnih radova. 




















































MJESEČNIK ZA PROPAGANDU ZAJEDNICE DOMA I ŠKOLE 

GODINA V ZAGREB, OŽUJAK 1936 BROJ 7 


UZGOJNI IDEAL NAŠEG VREMENA 

(Predavanje na sastanku Zajednice doma i škole, održano dne 27 X 1935 ( 
u školi u Draškovićevoj ulici, Zagreb) 


(Svršetak) 

Rješenje tih pitanja jest u tom da 
se bolje upozna čovjek. Iako si to pita¬ 
nje često postavlja moderna pedago¬ 
gija, ipak još uvijek premalo, jer su rje¬ 
šenja odveć bijedna. Prirodna nauka, 
koja se mnogo poštuje u današnjoj uz¬ 
gojnoj nauci, ne može tu mnogo pomo¬ 
ći. Njezino je pravo područje svijet 
mrtvih stvari, bilo samih po sebi, bilo 
kao dijela svijeta živih bića i bića s du¬ 
šom i duhom. Ali duševne sposobnosti 
čovjekove, tajne težnje i smisao ljudske 
duše, ona ne shvaća. Evo odmah pri¬ 
mjera. U teoriji se dopušta da je dijete 
ponešto drukčije od odraslih ljudi, ali 
se to u praksi premalo uzima u obzir. 
Dijete se nastoji odmah uputiti u način 
mišlj enj a, koji j e svojstven velikima. 
Razlika se poštuje samo u kvantiteti 
znanja, ali ne u kvaliteti. Ne opaža se 
da se isto tako postepeno metamorfo- 
zira nutrina čovjekova, njegova duša, 
kaošto se preobražava i vanjština. Ka¬ 
ko tijelo dobiva drugu fizionomiju oko 
sedme godine, a opet drugu oko četr¬ 
naeste i opet drugu, kad mu izraste 
brada, tako i duša mora s nekim stva¬ 
rima čekati dok njoj izraste tako reći 
unutarnja brada. Pa čak ni to nije isti¬ 
na, da se može uvijek samo o analogiji 


iz vanjskih promjena zaključivati para¬ 
lelno na unutarnje. Nije dosta znati da 
uporedo s vanjskima idu unutarnje me¬ 
tamorfoze. Katkada se dešava da neke 
čovjekove snage, koje su izgrađivale 
nešto na tijelu, kad svrše s tim poslom 
postaju slobodne za neki unutarnji rad, 
za rad na unutarnjim metamorfozama. 

Ako pođemo od onoga, što se i vanj¬ 
ski očituje na čovjeku, tad je jasno da 
se za vrijeme školovanja djece deša¬ 
vaju dvije velike revolucije u metamor¬ 
fozi oblika: sedma godina života i pu¬ 
bertet. — Vrtlar zna da je biljka drugo 
kad niče, drugo kad cvate, a drugo, kad 
donosi plodove. To bi isto morao znati 
i pedagog i tome obratiti više pažnje. 
Dvije velike razvojne revolucije u ljud¬ 
skom biću zbivaju se oko spomenute 7 
i 14 godine. Oko sedme dijete prestaje 
imati fizijonomiju lutkice i dobiva oz¬ 
biljnije crte. Osim toga mijenja mliječ¬ 
ne zube u stalne. Nije moguće da se u 
to doba ne dešavaju i unutarnje velike 
promjene. Valja samo na njih pripa¬ 
ziti, pa će se mnogo toga otkriti. Druga 
velika revolucija u razvoju jest puber¬ 
tet, spolno dozrijevanje. Kakove sve 
promjene nastaju tada s tijelom do¬ 
voljno je poznato. Nastavnici 'znadu ta¬ 
kođer da je to vrijeme i u duševnom 

razvoju čas nastupanja novih eleme¬ 
nata i promjena. , 

Ali kako da prodremo u te nevidlji¬ 
ve snage ljudske duše? Kako da nađe¬ 
mo njihove kvalitativne razlike? Naše 
prirodoznanstvene metode daju samo 
donekle mogućnosti da utvrdimo — i 
to nesigurno — neke kvantitativne raz¬ 
like. Današnji kulturni čovjek gotovo 
je savršena neznalica, kad ga zapitamo 
kakovih sve snaga ima u čovjeku. On 
vidi toliko primitivistički jednostavno 
ili tako Zbrkano i mutno (psihometrija 
i psihoanaliza) ljudsku nutrinu, da se s 
tim ne može ništa početi. Prije svega 
valja čovjeku pristupiti s više požljivo- 
sti, gotovo pobožnosti, i promatrati ga 
novim metodama, suptilnijim i ade¬ 
kvatni j im pokretnoj đuševnosti. 

Mi smo često ponosni na našu dale¬ 
ko razvijenu kulturu; ali ne smijemo 
zaboraviti, da čovjek svoje najteže mu¬ 
drosti nauči u prvim gonima života: 
hodati, govoriti i misliti. Nepromišljeno 
je reći da je bit svih tih grandioznih 
sposobnosti tek u imitaciji. Kad bi tako 
bilo, tad bi i bukva mogla naučiti pje¬ 
vati. Imitacija ima također isvoje veliko 
značenje, ali to nije glavno i dovoljno. 
Tko to smjesta ne vidi, može se sjetiti 
šta znači talenat i nadarenost samo za 
pojedine struke kojima se ljudi posve¬ 
ćuju. Da je baš naša kultura zanemarila 
mnoge stvari, koje su instinktivno bile 
razvijene, najbolji je dokaz činjenica da 
gradski kulturni čovjek nikada ne zna 
tako lijepo i savršeno govoriti kao čo¬ 
vjek, koji se uzgojio u krilu naroda, 
seljak iz nekog zabitnog seoceta. U tim 
ljudskim sposobnostima, koje primamo 


ŽIVILA KONKURENCIJA! 

BUDILICE 38 DINARA 

uz 3-godišnje jamstvo džepni satovi 
željezničarski, Roskopf Nikel - anker 
stroj Din 55 te raznog dragocjenog 
nakita i ostalih satova uz najniže ci- 
jeue. Popravci uz najniže dokazane 
cijene. 1 šlifano staklo Din 2.— ka¬ 
zalo Din 3.—, čišćenje Din 20.— veći 
popravci Din 25 dalje, uz 3-godišnje 
jamstvo. Roba se šalje uz pouzeće.— 

Tražite besplatno cjenike! 

RUDOLF HRNČIĆ, Vlaška ulica 13 


jednostavno po tom, što smo ljudi, na¬ 
lazi se ugrađena nečija nedostiživa mu¬ 
drost. One su izraz nečije stvaralačke 
misli iz pozadine; baš tako kako je sat 
ili automobil izraz misli graditeljeve. 
Moderni čovjek se premalo čudi tim ve¬ 
likim stvarima i premalo promatra ten¬ 
dencije onoga učitelja, koji iz nevidljive 
pozadine vodi dijete u njegovom prvom 
razvoju i učenju. On vidi samo ono gru¬ 
bo i opipljivo, a unutarnje sile, ako se 
ne radi o mišljenju, koje nešto bolje 
pozna (bar jednu vrstu), njemu su tek 
onda realne, kad se odnose na tako 
grube stvari kaošto je seksualni odnos. 
A tolike druge fine promjene u djetetu 
on ne zapaža. Inače ne bi mogao maloj 
djeci prije sedme godine dopustiti da se 
vježbaju na sasvim intelektualistički 
način, (kako to čini sistem Montesori). 
Ne bi mogao dopustiti da mala djeca 
uče više matematike, a manje jezika, a 
veća manje matematike a više jezika, 
kako često biva po današnjim školama. 
Ne bi mogao dopustiti da se botanika 
u srednjoj školi svede prije svega na 
fizijologiju i Linne-ov sistem, od čega 
dijete upamti neizmjerno malo, a za ži¬ 
vot mu ne ostane ni toliko da prepozna, 
pojedine biljke, kojima je nekoć ustraj¬ 
no izbrajao sve prašnike. Kad bi mnogi 
današnji čovjek, pa i gdjekoji pedagog, 
vidio šta znače batine za djetinju unu¬ 
trašnjost, kako one djeluju na djetinju 
volju (ili tako da je slome i stvore od 
djeteta bijednog strašivca ili probude 
otpor i mržnju), tad se ne bi njima slu¬ 
žio. Da one ipak katkada ne učine ve¬ 
ćeg zla, razlog je samo to, što je čovjek 
toliko savršeno izgrađen po svom rođe¬ 
nju, da se mnogo toga na njemu u ži¬ 
votu doduše kvari (bilo da on sam to 
čini ili drugi), a ipak kvarenje dugo ne 
uspijeva. 

Da ne budemo slijepi prema čovje¬ 
kovoj unutrašnjosti, kako je to najčešće 
materijalizam i na njegovoj podlozi 
ugrađena nauka, da ne tapamo po ne¬ 
preglednom svijetu ljudske duše i uvi¬ 
jek iznova generaliziramo stvari s naj¬ 
gora je duševne površine, — potrebno 
je da naučimo gledati unutarnje poja¬ 
ve više na umjetnički način. Nazovimo 
to: »razvijati intuiciju«, ili kako vam 
drago, glavno je da se pošteno trudimo 
nadi adekvatni ju metodu za unutarnje 
stvari, nego je matematika i geome¬ 
trija. 

Da bi mogli dobiti barem neku blije¬ 
du sliku smjera, u kojem valja tražiti, 
nužno je spomenuti ukratko glavne ele- 

mente unutarnjeg svijeta ljudske duše, 
na koje valja pripaziti da bi se moglo 
poći pravim tragom za unutarnjim čo¬ 
vjekovim metamorfozama. 

Prije svega valja uvijek paziti kako 
se čovjek u raznim dobama života od¬ 
nosi prema trim glavnim duševnim 
snagama: mišljenju, osjećanju i volji. 
Kad se razviju pojedine od tih snaga, 
u čemu se one manifestiraju i kako se 
one eventualno mijenjaju? 

Drugi princip, po kojem se možemo 
u nutarnjim snagama orijentirati, jest 
u tome da pogledamo šta sve ima u 
pozadini iza čovjekova tijela. Tad do¬ 
lazimo do saznanja da u našoj nutrini 
ima vrlo različitih, kvalitativno različi¬ 
tih snaga, raznih svijetova. Prvo na što 
valja svratiti pažnju iza tijela od mrt¬ 
vih stvari, jesu naše životne snage. Sve 
što ravna: promjenom oblika u razvo¬ 
ju, mogućnosti hranjenja, rasplođiva¬ 
nja, zalij ečivan ja, ritmima i ritmičkim 
zbivanjima, — sve su to životne snage 
o kojima često govore moderni vitali- 
sti, ali im kvalitativne razlike i bogat¬ 
stvo tih razlika ne dolazi do svijesti. 
Na tome je mnogo radio Goethe, ali ni 
njega nauka nije shvatila, jer se ne¬ 
kako nesvijesno, po predrasudama ma¬ 
terijalizma, nije dopuštalo da bi te 
snage mogle biti po svojoj prirodi ne¬ 
što sasvim drugo, nego su snage fizi¬ 
kalno-kemijske. No čim čovjek upre oči 
na te snage i njihov rad, tad vidi da se 
komplicirana oblikotvornost i organiza¬ 
cioni i razvojni ciljevi, koji su vezani 
uz njih, ne mogu nikako objasniti jed¬ 
nostavnošću kemijskih reakcija. Takove 
životne snage postoje i kod biljke i kod 
životinje u bezbrojnim modifikacijama. 
Pred nama se otvara cio novi svijet, 
koji treba uzeti i u svem ljudskom raz¬ 
voju u obzir. 

Ali to je tako reći tek jedan sprat 
iznad fizičkog tijela. Drugi sprat je du¬ 
ša s one tri, gore istaknute, snage. Ne¬ 
što opet sasvim drugo od životnih sna¬ 
ga, što se najljepše vidi i po tome, jer 
ima živih bića, koja imaju životne sna¬ 
ge, a nemaju duševne. To su biljke, ži¬ 
votinje su gledom na duševne snage 


srodne ljudima. I one, kakogod primi¬ 
tivno: osjećaju, hoće i misle! Naravno 
da kod životinja postoje opet u tom 
svijetu najraznoličnije modifikacije. 

Konačno ima kod čovjeka još jedan 
sprat više nego kod životinje. Taj 
omogućuje kod ljudi specijalnu organi¬ 
zaciju duševnih snaga i specijalni viši 
razvoj, u koji spada i govor i razvoj 
individualnog karaktera i 'tvorba kul¬ 
ture. To je ljudski duh, kao kruna cije¬ 
log unutarnjeg života. 

Kad te stvari poznamo, tad se može 
poći još malo dalje i promatrati pojedi¬ 
nosti u^ raznim dobama života. — Ako 
se zadržimo kod djeteta do sedme go¬ 
dine, vidimo da je ono kao klica, tek 
nikla iz sjemena. Kod njega se i mali 
utjecaji iživljavaju tako, da imaju ve¬ 
like posljedice. Nije ispravno, da se toj 
dobi života posvećuje premalo pažnje. 
Baš kaošto nije ispravno ni to, da se u 
toj dobi katkad nemilice zamara i pre- 
natrpava dijete učenjem raznih 
za to doba suvišnih i štet¬ 
nih stvari. Najgore je od svega 
htjeti takovo dijete dresirati na inte- 
lektualizam. To je slično kao malu bilj- 
čicu, koja nije još otvrdla, upotrijebiti 
za uporište teškim, stvarima. Biljka će 
se brzo slomiti, ili prerano stvrdnuti i 
zaostati. Dijete će se u svojoj nutrini 
osušiti. Biljci su potrebni još mnogi so¬ 
kovi da naraste do potrebne veličine. 
Djetetu također treba slobodan razvoj 
u njegovu prirođenom mentalitetu. A 
dijete u to rano doba živi u volji, u dje¬ 
lovanju. Instiktivnom djelovanju, ali 
baš u djelovanju. Zato ono tada sve 
imitira. Samo' hoće da učini, oponaša 
što vidi oko sebe. A instinkti su u nje¬ 
mu tako bogati, da svojim djelom imi¬ 
tira, sve do osjećanja i mišljenja, pri¬ 
miješanog radu i govoru odraslih ljudi. 
Jer se dijete u to doba tako savršeno 
povodi za okolinom i predaje joj se, 
može se reći, da je to doba »religioznog« 
stava prema životu. Na dijete djeluje 
sve iz okoline silnom snagom i inten- 
zivnošću, naravno i prizvuci dobra i zla 
u ljudskim djelima i riječima. Misli su 
kod takova djeteta još sasvim u klici, 

nerazvijene, nesamostalne i najviše 
pratnja kretnjama. Uzgajatelj je u to 
doba svaki čovjek, koji dođe u dodir s 
djetetom, a najviše roditelji. Kako se 
oni ponašaju u blizini djeteta, takovo 
će im dijete biti kad odraste. Utjecaji 
su iz tog doba najvažniji. To je osnov 
za sve kasnije, čak u mnogo čemu i za 
kasnije tjelesno zdravlje. 

Može se kome učiniti da dijete nije 
tako osjetljivo. Bliska je misao da se 
čovjek tek kasnije razvije do finijeg 
razlikovanja. No* ne smije se zaboraviti 
da još bolje razlikuje djetinji instinkt 
iako radi u podsvijesti. Za što je on 
sve sposoban, vidi se iz; brzog razvoja 
onih triju sposobnosti, najvećih ljudskih 
mudrosti, što ih dijete nauči kroz prve 
tri godine : hodati, govoriti i misliti. 

Dijete tada živi još sasvim u ele¬ 
mentu ljudske pozadine, u svijetu du¬ 
ha, duše i života. Zato ono još i nema 
nikakva pojma o mrtvome, ukočenome. 
Uopće ne shvaća na pr. smrt! Ono 
kazni sto, ako se udari glavom o nj! 
Upravo obratno od današnjeg odraslog 
čovjeka, koji je našao da je i čovjek 
samo skup mrtvih reakcija. Po tome 
može svatko sam već malo prosuditi, 
šta znači za tu malu djecu priča i baj¬ 
ka, a šta znači oduzeti im tu vodu ži¬ 
vota u tako ranoj dobi. 

Druga doba, od sedme do četrnaeste 
godine, označena je razvojem osjeća¬ 
nja. A kako je volja vezana uz religiju 
i ono, što ljudi čine, tako je osjećaj ve¬ 
zan uz umjetnost i ljepotu. Osjećanje 
je prelaz izmedju volje i mišljenja, iz¬ 
među religije i nauke. I tu ima nešto, 
što moderna psihologija ne uvažava, jer 
vidi samo jednostrano ili ljudsko miš¬ 
ljenje ili haos u podsvijesti: Volja i 
osjećanje nisu nipošto samo dio mišlje¬ 
nja kako uglavnom šutke uzima da¬ 
našnja psihologija i ne odigravaju se 

SPECIJALNA TRGOVINA RUČNIH RA¬ 
DOVA I C- M. S. PRIBORA 

KDREŠEVIĆ - ZAGREB 

Pavla Radića ulica 5 — Telefon 2005 
Preporučujem bogati izbor vune, svile, 
konca, školskog pamuka, naveza, jute, — 
Stramina kongrea, staro-njemačko platno 
itd., to sve, što učenice trebaju UZ ZNAT¬ 
NI POPUST. — Posebni odio za PRECR¬ 
TAVANJE (VORDRUCK) endlanje, ažuri¬ 
ranje, vezenje itd. 

RAZGLEDAJTE MOJE IZLOGE! 


u glavi. To su samostalne i jednako 
vrijedne unutarnje snage, kao i miš¬ 
ljenje, samo nisu toliko svijesne. Volja 
se odigrava sa svojim prvim impulzima 
u mišicama, koje vrše djelovanja, pa 
vrlo često čovjek uopće nema o njima 
predstavu u mislima. A kad se na^ osno¬ 
vu mišljenja netko za nešto odluči, tad 
još uvijek ne mora to učiniti, jer je vo¬ 
lja prema mišljenju do velike mjere ne¬ 
ovisna. Osjećanje se pak zbiva u rit¬ 
mičkom sistemu našeg organizma, ve¬ 
zano je na disanje i bilo srca kao po¬ 
srednike izmedju volje i mišljenja. 

To je važno za nastavnika, jer on 
mora znati da se na dijete djeluje od 
7 do 14 godine riječju i slikom. Umjet¬ 
ničkim sredstvima prije svega. Ne tim 
da se stvari rastumače za logično shva¬ 
ćanje, nego tim da se njihovo značenje 
prikaže slikovitim govorom. Nažalost 
mnogi današnji nastavnik za to nije 
sposoban, jer je uzgojen u jednostra¬ 
nom intelektualizmu, i morao bi to tek 
učiti. (Da nije moda tjerala priče iz 
dječjeg života, bilo bi s tim mnogo 
bolje). A često je baš za to doba ■ dje¬ 
tinjeg razvoja neki tobože zastarjeli pe¬ 
dagog svojim tradicionalnim znanjem i 
instinktom bolji od mnogog modernog 
Ako hoćemo dijete u toj dobi upozoriti 
na pr. na to šta je dobro, a^ šta je zlo-, 
moramo mu pričati priču u čijim slika¬ 
ma se kao primjer iz života nalazi ono, 
št-oi smo- htjeli reći. To 1 je za dijete auto¬ 
ritet, to je za nj sama po sebi razum¬ 
ljiva istina. To je ona ista slika, koju 
na pr. i politički agitatori upotreblja¬ 
vaju, kad hoće uvjeriti svoje slušatelje. 
Ista slika, koja je tako opasna protiv¬ 
niku u diskusiji i polemici. Muzika sa 
svojim ritmima, pjesma sa svojim sjaj¬ 
nim slikama mnogo će više u tom vre¬ 
menu učiniti za uzgoj djeteta, nego naj¬ 
veća mudrost logički izražena. Protiv 
takove logičke pouke dijete će se pobu¬ 
niti u podsvijesti, kao protiv nečega, 
što je njegovu biću sasvim strano i la¬ 
ko nam se može desiti da postignemo 
upravo protivan efekat. 

Treba samo pogledati kako su dale¬ 
ko od takova ideala svi današnji na¬ 
stavni planovi- Oni uopće ne uzimaju 
pravo u obzir da je razvoj volje i osje¬ 
ćanja kod djeteta jednako važan kao i 
onaj mišljenja. Kvantum znanja, to je 
posljednji kriterij vazda za uspjeh u 
školi. Pa i radna škola u tom pogledu 
nije stvari mnogo popravila, jer njeni 
ciljevi i opet ponajviše smjeraju samo 


76 Dom i škola V — 7 



na spretnost ruku i spretnost mišlje¬ 
nja. Kad bi se ispravno gledalo na 
barmoničnost ljudske nutrine, tad bi 
umjetnički odgoj dobio' sasvim drugu 
važnost, nego je ima danas. 

Još je važno i to da se i posredno 
može djelovati na druge duševne snage 
djetinje uvijek najbolje onda, ako se 
pođe u svakom razdoblju života uvijek 
od one, koja, je tada u djetetu domi¬ 
nantna, u žarištu unutarnjeg razvoja. 

Kad dijete prođe pubertet, tad će se 

kod njega probuditi smisao za, logično 
mišljenje i zaključivanje. Ono će biti 
kao plod, koji je zato lijepo razvijen, 
jer je cvijet bio pažljivo uzgojen. Ako 
je dijete primilo od svojih uzgajatelja 
prave i dosta živahnoi kolorirane slike 
pojava u svijetu oko sebe, tad će nužno 
i njegovo logično mišljenje biti snažno 
i ispravno i zapažanje tačno. Tad dije¬ 
te ne će moći biti više onaj mali kari¬ 
kirani čovjek, koji je u nezreloj dobi 
već postao kritičar i mudrijaš, jer mu 
je prerano bila svraćena pažnja na ne¬ 
ke sitnice, pa nikad nije ni došao do 
tog stepena savršenstva da i cjelina za 
nj postane problem. Na žalost danas 
ima takove djece već u najranijoj dobi, 
a tragični roditelji se često vesele nji¬ 
hovim sitnim lukavštinama. 

Ali kad dođe za dijete doista čas 
razvoja logičkog načina mišljenja, tad 
će ono, ako je ispravno uzgojeno, brzo 
i lako shvaćati sve, čim je svijet obo¬ 
gatila prirodna nauka. Tad ga treba 
upoznati sa svim onim, što' će susresti 
oko sebe u životu. Da to doista lako 
uspijeva, kad se počne u pravi čas ikad 
je dijete pripravljeno za elastično miš¬ 
ljenje, — to će zacijelo iznenaditi sve 
one, koji misle samo zato, jer je ljud¬ 
ska duša za njih tajna sa sedam pe¬ 
čata, i jer nisu vidjeli da se to već sa 
hiljadama djece pokušalo u praksi. A 
što bi i bila drugo ljudska duša za ono¬ 
ga tko na njoj ni pečate ne vidi. Tko 
tvrdi da uopće nema duše u čovjeku, da 
je sve na nutarnjoj ili vanjskoj povr¬ 
šini tijela. 

I ovo još naravno nije odgovor na 
sve probleme, koje preda nas stavlja 
uzgojni ideal, specijalno nije ništa re¬ 
čeno o smislu i određenju čovjeka. Ali 
ako se čovjek uzgoji duševno snažan, 
on će taj ideal lakše naći i ako kod čo¬ 
vjeka nađemo dušu s konkretnim for¬ 
mama i sadržinom, tad se primičemo i 
tom idealu bliže. Ali svakako je tim 

učinjeno nešto za pravi smjer našeg 
traženja. 

Ovakav pogled na čovjeka kao što je 
tu izložen, nije samo neka moja lična 
spekulacija, nego je na osnovu takovih 
i sličnih misli već godinama djelovala 
jedna škola (Waldforska škola u Stutt- 
gartu) s preko hiljadu učenika i sjajan 
pedagoški uspjeh .su joj priznali nje¬ 
mački i drugi pedogaški forumi. Rekli 
su A, ali nisu rekli i B, jer se nisu tru¬ 
dili da se udube u pojedinosti waldfor- 
ske pedagogike. A smetalo ih je po svoj 
prilici to, što današnji čovjek i onda, 
kad je tobože uvjeren da čovjek imade 
dušu, a nije prazni mehanizam, da on 
i onda smatra tlapnjom i fantastikom, 
ako netko o toj duši konkretno i u po¬ 
jedinostima počne govoriti. Ove riječi 
htjele su samo upozoriti interesente na 
važnost waldforske pedagogike pri tra¬ 
ženju uzgojnog ideala, 

Dr. Stanislav Župić. 


Ko ne drži brata za brata, on će tu¬ 
đina za gospodara. 

* 

Ko ne zna služiti, ne zna ni zapo¬ 
vijedati. 

DVA SMJERA U DJEČJOJ KNJIŽEVNOSTI 


Uz tri nove knjige 

U posljednje se vrijeme opaža sve 
veća živahnost na tržištu dječje knji¬ 
ževnosti. Dječjoj se književnosti posve¬ 
ćuje sve veća pažnja. To je svakako sim¬ 
patično nastojanje — koje treba sva¬ 
kom prilikom poduprijeti, jer je utjecaj 
knjige veoma važan faktor u izgrađiva¬ 
nju djetetova 'karaktera. Knjiga vrši 
presudan utjecaj i na odrasla čovjeka, 
a kamoli ne na dijete koje nema čvrstog 
stajališta s kojega bi moglo prosuđi¬ 
vati o onome što je pročitalo. Dijete 
stoji pod neposrednim utjecajem knji¬ 
ge koju momentano čita; dječja je duša 
magnetskom snagom prikovana uz duh 
same knjige, a misao se neprestano na¬ 
vraća na rad glavnih lica te knjige, 
kojih se predodžbe projiciraju životnom 
plastikom u dječjoj . unutrašnjosti. Di¬ 
jete je tako zaokupljeno onim što čita, 
da sučustvuje s glavnim licima, raduje 
se njihovoj sreći, žalosti se nad njiho¬ 
vom nesrećom. Iz toga logički slijedi, da 
je izbor knjige koju ćemo dati djetetu, 
najdelikatnija stvar. Dati nepokvarenoj 
dječjoj duši lošu knjigu najteži je zlo¬ 
čin koji počinja čovjek. Dati djetetu 
takovu knjigu, znači svijesno mu pru¬ 
žiti da popije čašu otrova, a u najma¬ 
nju ruku pružiti mu nabijen revolver, 
da se s njim igra. Mx>r je, dakle, knji¬ 
ge koju pružamo djetetu veoma važan. 

U suvremenoj se dječjoj književnosti 
opažaju dva stajališta, koja međusobno 
lome koplja o tome, kakova treba da 
je današnja knjiga koja bi se mogla 
smatrati idealnom knjigom za djecu. 

Jedni zagovaraju mišljenja čistoga 
realizma kojim treba da su pisane su¬ 
vremene dječje knjige. Oni vele da di¬ 
jete mora okom u oko gledati bijedi i 
neimaštini u oči, a ne da gleda na teške 
socijalne pojave oko sebe kroz ružičaste 
naočnice koje sve poljepšavaju i ideali¬ 
ziraju. Oni su, dakako protiv bajki, a 
prije toliko popularne Hoffmannove 
»Priče za mladež« proglašuju najgorim 


dječje književnosti 

otrovom za dječje duše. Oni zahtijevaju 
da knjige dječje književnosti budu gole 
reprodukcije stvarnosti; lica i događaji 
moraju biti uzeti iz života oko nas; u 
tim knjigama ne smije biti neobičnosti 
i fantastičnosti, nego svakidašnjosti i 
stvarnosti; te knjige ne smiju prikazi¬ 
vati zamišljene cvjetne poljane, kojima 
šeću prinčevi obasjani srećom kao 
Aladinovom čudotvornom svjetiljkom, 
nego moraju biti preliveni crnom bo¬ 
jom stvarnosti koja ključa drugim ži¬ 
votom od onoga, koji nalazimo u »Ti¬ 
suću i jednoj noći«. 

Drugi opet zastupaju mišljenje, da 
ne treba dječju dušu odmah napuniti 
čemerom teške svakidašnjosti koja nas 
okružuje, nego da treba u dječju unu¬ 
trašnjost usaditi klicu optimizma, koja 
bi, vele oni, odmah uvenula pod debe¬ 
lom sjenom te teške stvarnosti. 

Svakako i jedni i drugi imadu po¬ 
nešto ispravna u svome shvaćanju, ali 
ni jedni ni drugi nemaju potpuno pra¬ 
vo. Istina je, da djetetu ne smiju biti 
sakrivene bolne strane naše svakidašnjo¬ 
sti; dijete mora uvidjeti bijedu i ne¬ 
imaštinu već i radi toga, da umije va¬ 
ljano ocijeniti brigu svojih roditelja oko 
njega;" a i radi toga, da se u njemu 
probude i ojačaju socijalni osjećaji. Ono 
mora vidjeti, da svaka stvar ima pored 
lica i naličje. Dijete mora dobro upo¬ 
znati pravi život, da se umije u njemu 
kasnije snaći kad prestane roditeljsko 
starateljstvo. Poznavanjem zbiljskoga 
života dijete nauči cijeniti rad i pošti¬ 
vati ljude. Dijete stječe mnoštvo novih 
spoznaj a razgledavanj em slikovnice 
zbiljskoga života, a najjače su one spo¬ 
znaje koje ono stekne iskustvom. Odatle 
i realnije gledanje seljačkog djeteta i 
djeteta s krajnje gradske periferije na 
život i pojave u njemu od gradskog 
djeteta koje (naravno, pod »gradskim 
djetetom« ovdje mislim dijete imućni¬ 
jih roditelja) imade možda više riječi 

u svome rječniku, koje je papagajski 
naučilo, i koje je svakako čulo za Maxa 
Schmellinga i abesinski rat, ali koje da¬ 
kako ne zna, kako se pravi sir i kiseli 
mlijeko, odnosno* kako se u so'bi u ko¬ 
joj prostorno dolazi na svakog člana 
3 m : * može mirno spavati, a ne pozna¬ 
je ni čarobne formule, kako se za se¬ 
dam dinara priređuje ručak za sedam 
članova obitelji. 

Međutim, prikazivati djeci već u 
najranijoj mladosti samo bijedu, bol i 
neimaštinu, znači polagano i sistemat¬ 
ski ubijati u njima volju za život; isti¬ 
na, u borbi se čeliči isnaga i krijepi duh, 
ali se također i podliježe, više uslijed 
moralne depresije, nego tjelesne sla¬ 
bosti. Dakako, netko će primijetiti, da 
u borbi podliježu slabići. To je istina. 
A zar djeca u teškoj životnoj borbi ni- 
jesu slabići? I zar ona ne će onda pod¬ 
leći uslijed moralne utučenosti? 

Radi toga treba pustiti djecu u naj¬ 
ranijoj mladosti, neka se malo uljuljaju 
u ružičasto tkivo sna, neka im se duh 
malo vine na mekim krilima fantazije 
i neka im misao leti kao onaj čarobni 
sag iz »Tisuću i jedne noći« iznad ne¬ 
poznatih i egzotičnih krajeva. Uosta¬ 
lom, pedopsihologija (nauka o dušev¬ 
nom životu djeteta) je već odavna 
utvrdila, da je ontogeneza kratka re¬ 
kapitulacija filogeneze, t. j. da dijete u 
svom duševnom razvitku prelazi ukra¬ 
tko kroz one stupnjeve napretka, kroz 
koje je prešlo i čovječanstvo u svome 
razvitku. Odatle logički slijedi, da se i 
dijete mora upoznati i s vilama i s vu¬ 
kodlacima, i s dobrim i zlim božanstvi¬ 
ma, jer je njih stvorilo u svojoj mašti 
čovječanstvo u prvo doba svoga razvi¬ 
tka. Mitologija je kod svake ljudske ra¬ 
se veoma bogata množinom lica, a di¬ 
jete će je svakako najlakše upoznati 
kroz priče; »Slavenske priče« Antonije 
Kassowitcz-Cvijić će dijete radije čitati* 
nego povijesne članke, a time će brže 
i lakše naučiti na j glavni je stvari o ži¬ 
votu i radu starih Slavena. Uzmimo na 
primjer djela Jules Verne-a. Zar njih 
nije stvorila bujna umjetnička mašta? 
Ta u njima sve vrvi od iskara užarene 
fantazije, počam od fantastičnog puta 
na mjesec, pa do puta oko zemlje u 80 
dana. Pa ipak! Danas se naučenjaci sa¬ 
svim ozbiljno bave projektiranjem ra¬ 
kete, koja bi imala poletjeti stratosfe¬ 
rom do nekoga nebeskog tijela; prof. 
Piccard je u gondoli bio 16 km nad 
ovom siromašnom zemljom, a Rusi su 
se popeli već i preko 19 km uvis samo 


što su ti hrabri pioniri lj uskog duha 
nažalost nesretno završili. Iako je Ju¬ 
les Verne u svojim djelima razvio, svo 
bogatstvo svoje fantazije, ipak bi se, 
da je živ, jamačno posramio, kad bi 
vidio koliko se njegov Filaes Fog mo¬ 
dernizirao, skrativši put oko zemlje na 
minimum. Realnost je pobijedila fan¬ 
taziju. Nisu li, nadalje, pisci o putu na 
Sjeverni ledeni pol upravo intuitivno 
prorekli otkriće najsjevernije točke? A 
da li bismo znali i desetinu stvari o 
životu crvenokožaca, da ih nismo čitali 
u pustolovnim romanima Karl Maya! 
Nije li Deffoe, pisac »Robinzona Cru- 
soe«, u djeci pobuđivao želju za samo¬ 
održanjima, predočivši im njegov te¬ 
žak i jednostavan život? A i one priče 
o zmajevima i drugim nemanima, koje 
su goleme kao jednokatnice, također 
nisu rezultat samo bujne mašte, jer su 
među petrefaktima nađeni kosturi pret¬ 
potopnih nemani golemih dimenzija, 
kao plesiossaurusa, ichtyossaurusa, gi- 
gantossaurusa i horridusa pred kojima 
se može veličinom sakriti moderna lo¬ 
komotiva. Te su pretpotopne životinje 
bile zaista fantastično velike, pa je iz 
njih mašta stvorila kasnije sedmoglave 
aždaje s plamenim jezicima^ i nepro¬ 
bojnim tijelom od koga najoštrija stre¬ 
lica odskoči, kao od čeličnog oklopa. 

Danas su zoopaleontolozi već i na¬ 
učno prihvatili teoriju o tom oklopu, 
jer su, na osnovu otkrića fosila, rekon¬ 
struirali sliku tih nemani koje su bile 
pokrivene debelom i čvrstom kožom kao 
oklopom. 

Kada se sve ovo uoči, onda se mora 
zaključiti, da i ta djela, u kojima pre¬ 
vladava fantazija, treba u najranije 
dječje doba dati djeci neka ih čitaju, 
bez bojazni, da ćemo tako odgojiti same 
sanjare, koji ne će hodati po čvrstom 
tlu, nego koji će lebdjeti u oblacima 
fantazije. Kad bismo djeci već u to 
doba pružali knjige suštoga realizma, 
onda bismo polagano odgojili generaci¬ 
ju »mladih staraca«, kod kojih bi u 
najbolje doba života već bila ukorije¬ 
njena indiferentnost, apatija, pa i re¬ 
zignacija. Duh bi im bio preliven gu¬ 
stim bojama pesimizma i potištenosti. 
Kljukati dječju dušu samo tim golim 
realizmom ne bi sigurno u većini sluča¬ 
jeva donijelo željene rezultate. 

Netko će možda ustvrditi da bi na 
taj način ipak oni najjači i najzdraviji 
postali još otporniji i snažniji, a sla- 
biće da ionako ne bi bilo šteta. To bi, 
međutim, mogli samo onda prihvatiti, 

kad bismo prihvatili i ono spartansko 
nehumano izlaganje djece na Tajget. 
Ni u kojem drugom slučaju se to ne bi 
moglo opravdati. 

Da djecu u to najradije njihovo do¬ 
ba puštamo i u životu neka, kao i Jean 
Jacques Rousseau-ov Emile, sama svo¬ 
jom snagom i umijećem isplivaju iz bu¬ 
jice životnih neprilika uvijek sama, a 
bez ičije pomoći, ona bi jednom, možda 
isplivala, možda bi i drugi puta, ali je 
pitanje,, bi li isplivala treći ili četvrti 
put. Puštati djecu, odnosno napući vati 
ih, da prolaze kroz teške prolaze živo¬ 
ta i da sama sebi krče put svojim ne¬ 
jakim rukama, značilo bi umoriti ih 
prije vremena. To bi značilo isto tako, 
kao kad bi jedno dijete od osam godi¬ 
na pokazivalo talenat za trčanje, pa' 
kadi bismo to dijete tjerali oidmah na 
natjecanja sa starijima. Ako bi to di¬ 
jete bilo trkaći fenomen, ono sa deset 
godina ne bi nikako 1 moglo* pretrčati 
prugu od 100 m za, recimo, 10,8 sek. 
Neprestanim trčanjem od 8 god. to bi 
dijete možda postiglo i 10,6 sek., ali si¬ 
gurno ni u kojem slučaju ne bi išlo 10,5 
sek. Da se to dijete, međutim, sistemat¬ 
ski pripravljalo za tu prugu i da je po¬ 
čelo ozbiljno startati s, recimo, šesnaest 
godina, ono bi sigurno postiglo i 10,3 
sek. Naravno, odgovor, zašto to dijete s 
10 godina nije moglo ići 10,3 sek., do¬ 
lazi automatski. Kao što je to dijete bi¬ 
lo premoreno u petnaestoj godini, tako 
će i djeca! biti premorena u životnoj 
borbi, budu li već od najranije mlado¬ 
sti morala presikakivati visoke; životne 
zapreke, pa se ne bismo morali čuditi, 
da u najbolje doba sustanu pred osred¬ 
njom zaprekom, nemajući više, snage, 
da je preskoče. 

Ova je digresija bila, potrebna, da 
se na sličnom primjeru praktički prika¬ 
že kako ni čisti realizam u dječjoj knji¬ 
zi ne valja. Najbolja je i ovdje »zlat- 

na sredina«; ^ isprva ćemo djeci dati 
cijela iz područja fantazije, pa postup¬ 
no sve s jačim akcentiranjem realizma. 
Samo to treba provoditi polagano, po¬ 
stupno i kontinuitivno. 

Naravno, i ovdje igra veliku! ulogu 
načelo individualnosti, iako se mogu 
postaviti i neka općenita elastična pra¬ 
vila, koja će vrijediti za kolektiv. Je,dno 
od glavnih načela treba da bude: iz¬ 
brusiti oštre bridove suprotnosti u mi¬ 
šljenju i između ekstrema udariti dija¬ 
gonalnim putom. Ovo je sve trebalo re¬ 
ći, da bismo sf većim interesom proči¬ 
tali tri najnovije knjige dječje književ¬ 
nosti, koje su nedavno izašle. 

JELKA JANTARIĆ: MAJČINE PJESMICE 
(Izdala ZB, knjiga 584, Zagreb 1935.) 

Gđa Jelka Jantarić napisala je 
knjigu od oko osamdeset stranica pod 
naslovom »Majčine pjesmi ce«. Ta 
knjiga dječje književnosti sastavljena je 
iz niza pjesmica, koje je ispjevala gđa 
Jantarić, a za koje su napravila ilustra¬ 
cije njezina djeca u doba između dva¬ 
naest i sedamnaest godina. Knjiga je to 
duhovitih dogodovština ponajviše iz ži¬ 
votinjskog svijeta. To su zapravo basne 
u stihovima. Glavna su lica ove knjige 
pernata i dlakava bića: patak, medo,, 
slon, vrabac, v ćoro, striček Zajc, jež, Mi- 
šo brijač, hrčak, kos itd. Pjesmice su pi¬ 
sane živim i glatkim stilom, a stihovi 
zvone lijepim rimama. Događaji se zbi¬ 
vaju pred našim očima, a slike se brzo 
izmjenjuju. Radnja je uzeta iz života 
tih životinja i prikazana je karakteri¬ 
stika poneke od njih na izvrstan način,, 
koji će djecu i te kako zainteresirati i 
zabaviti. 

ženskom nježnošću autor prikazuje 
komične situacije, u koje upadaju mi¬ 
ljenici naših najmlađih, a sve je to pre¬ 
liveno duhovitošću i zaslađeno šećerom 
smijeha. Dakako, u tim se bezazlenim 
šalama krije i poneka didaktička pou¬ 
ka, ali ona nije suviše naglašena i 
uočljiva, već dolazi sama od sebe, ne¬ 
nametljivo i diskretno. 

Knjigu su ilustrovala djeca autorice. 
Slike su upravo izvrsne. Djeca su na pa¬ 
pir prenijela svoje predodžbe o različi¬ 
tim životinjama. Jamačno su slike zato 
tako uvjerljive, što se u njima zrcali, 
dječji duševni svijet. Slike najsnažnije 
djeluju svojom iskrenošću reprodukcije 
i neposrednošću. Ti mali slikari vjerno 
su prikazali kako oni u sebi zamišljaju 
slona, gusku, vrapca itd. Tu je, dakako, 
isključena pojava teleomorfizma koja 
se često dešava starijima kad rade ne¬ 
što iz područja dječjega života. 

GODINA V 


ZAGREB, OŽUJAK 1936 


BROJ 7 


Narodna 

nošnja 

Pogledajte mene 
I moje odijelo! 

Narodna je nošnja 
1 narodno djelo! 

To je majka tkala 
Sa dvije ruke zdrave! 

Šarala mi skute 
1 vezla rukave. 

Pa zar nisam lijepa 
U tome od’jelu? 

Takova je nošnja 
U našemu selu. 

I stranci se dive 
Kad tu nošnju vide; 

Ali ima moma , 

Da se od nje stide. 

Sram ih zato bilo 
Od pametna svijeta! 

Teško onoj ovci, 

Kojoj ruho smeta! 

Zagreb Z. J. 

NAŠA 

Naše je selo udaljeno od gore, u ko¬ 
joj imađe lijepe i bujne paše, tri dapa 
hoda. 

Svi naši seljani imad'u velika stada 
ovaca, a svako stado svoga pastira. Li¬ 
jepo je vidjeti, kada ujutro kreću sta¬ 
da, jedno zia drugim, na pašu ili kada 
se u veće vraćaju kući. Svaki pastir 
imade svoje »dvojnice«*) i u njih svi¬ 
raju neke lijepe, tugaljive pjesmice. Na¬ 
še selo nema dovoljno paše za sve 
ovce, pa kada svane proljeće, odlaze 
pastiri sa svojim stadima 1 u udaljenu 
goru, i ostaju tamo do jeseni, kada se 
ponovno vraćaju u naše selo, da prezi¬ 
me zlimu. 

Jedne je godine bila vrlo čudna i 
neobična zima. Ranio u jesen počeše ki¬ 
še, a sjevernjak nije nagoviještao ništa 
dobra. 

Stiže sveta Kata, a o njoj naši selja¬ 
ni vele: »Sveta Kata, snijeg za vrata!« 
I u istinu, nekoliko dana zatim, poče 
sniježiti, a na samu sv. Barbaru, na¬ 
palo ga toliko da bijaše muka izaći iz 
kuća i, saonice se pojaviše s eilikom 
sitnih zvončića. 

Snijeg ostade preko Božića, pa čak 
do konca siječnja. Tada zapuše topao 
južnjak i, preko noći, nestade snijega. 

Ljudi, kimali glavom i govorili: »Ne¬ 
će biti dobra! Prerano nestade snijega«. 

Ima u našem selu jedna poslovica, i 
te se naši ljudi drže, koja veli: »Boj se 
sičnja (veljačina) repa, a marča (ožuj¬ 
ka) kljuna!«*) 

To znači: ako nema snijega u velja¬ 
či, biće ga ili koncem veljače ili počet¬ 
kom ožujka. 

I skoro uvijek se to obistini! 

Živjela tada u našem, selu stara je¬ 
dna baka, sama siamcata. Nikog svojeg 
nije imala. Na kraju sela imala je kući- 

*) Vrst svirale sa dvije cijevi. 

*) U nas zove narod siječanj anto- 
šnjak, veljaču sičanj, a ožujak marač. 


BAKA 

cu, nešto zemlje i lijepo stado' ovaca. 
Nikada nije držala pastira; sama pasla, 
sama muzla. Otkad je pamtili uvijek je 
jednaka, viđali: ni mlađu, ni stariju. A 
otkad je selo znade, nikada ne bijaše 
bolesna! 

Svake je godine prva polazila sa 
svojim stadom u goru na pašu, a za 
njom, kao po dogovoru, redom svi osta¬ 
li pastiri. 

Ime joj ne zapamtili. Sve ju je selo 
zvato »naša baka«. 

I u istinu, bila ona prava baka sve 
seoske djece. A bila je dobra, kao do¬ 
bar dan. Uvijek se za nas djecu našlo 
u nje: po koji orah, jabuka ili kriška do¬ 
broga sira, jer takvog sira, kakvog zna¬ 
dijaše napraviti »naša baka«, nitko ne 
imađaše! 

O, voldli smo mi tu »našu staru ba¬ 
ku«, a i ona nas! 

Kada bi polazila u goru, sva bi je 
seoska djeca ispratila svakog puta, da¬ 
leko izvan sela i opraštasmo se od nje 


Jablan 

Visoko k nebu ja dižem glavu , 
Ponosan jesam u ovom stavu: 
Uspravna struka zrakom se njišem, 
Na srči debla godine pišem, 

U bistroj vodi svoj otsjev gledam , 
Nikakvoj ljazi na obraz ne dam. 
Krošnja je moja ko cvijeća kita 
Sto sama uvis pobožno hita; 

Moja je ženka daleko dolje 
Gdje rijeke kvase široko polje. 

U gustom redu mojih vršnjaka 
utjehe nađe dušica svaka. 

Međ vrbam ja sam ko kakav ban 
I svi me s ponosom zovu jabl a n. 

Knin NIKO P. ŠKOVRLJ 

SVE ZA ŠKOLU 

JEFTINO ! 

Sa iskaznicom 5posto popusta ! 


univcmun 


PAPIR- PISAČI PRIBOR — URtDSKI STROKVI 

mahanjem ruku i đovikivanjem: »Zbo¬ 
gom!« i »Do viđenja!« 

Pred konac veljače te godine, kako 
je sunce dobrano ugrijalo, a mlada tra¬ 
va probila, odluči se naša baka na put, 
u goru. 

Govorila ona, da će ići, ali joj nitko 
nije vjerovao: ta, i oma je znala za onu 
poslovicu! 

Ipak, zadnjeg dana veljače, oko 
osam sati iz jutra, pročuje se kroz selo: 
»Naša baka polazi!« 

I, zbilja: prolazi selom bakino sta- 
do, predvođeno ovnom provodićem, a 
zia njim, smiješeći se, kvrgavom štapi- 
nom u ruci, torbom o ramenu i vučja¬ 
kom uza se, ide naša baka! 

Mi, djeca za njom i molimo je: »Ba¬ 
ko-, draga, bako, ne idi još! »Marač« će 
te!« 

»Baka marni se milo nasmiješi i veli: 
»Idem djeco, idem! Narasla je zelena 
travica, biće zlatnog mlijeka i masnog 
sira, a »marač« meni ništa neće!« 

»Bako, »marač« će te, ne idi! Izgu- 
bićemo te! Ne ćeš nam se više vratiti! 
— velimo mi. 

»Hoću, dječice, hoću! Pljujem sičnju, 
kako slipicu; marču, kako jarcu! Moje 
ovce.poipasance, moji janjci poskakavci, 
a ja stara, ali zdrava! — Reče i, ode 
nam! 

Gledamo mi dugo, dugo za njom, 
mašući, joj i dovikujući: »Zbogom!« 
»Srećno!« »Doviđenja!« 

Vratismo se tužni kućama. 

Seljani naši mahali glavama i govo¬ 
rili: »Neće naša baka dobro proći!« Ne¬ 
koliko dana bilo lijepo vrijeme, i mi se 
radovali da će naša baka sretno stići u 
goru, k torovima! 


Ali jednoga dana zafijuče bura. Na¬ 
oblači se nebo i, kroz noći, nenadano, 
zape mećava! 

Traje mećava: dan, dva, tri i, nika¬ 
ko da prestane! 

Jao, kako je našoj baki?! Svi stra¬ 
hujemo za nju! 

Tek šesti dan prestade mećava. 

Sedmi dan otputiše se trojica jakih 
momaka u goru, da pohode baku, i vi¬ 
de, kako joj je. 

Čekamo ih dnevno s nestrpljenjem 
i strahom, ali njih nema, te nema! Već 
smo u brizi i za njih, kad li stigoše! 
Osam dana putovaše, a devetog se vra- 
tiše. Putevi neprohodni, zameti visoki, 
pa se vratiše izmoreni i pokunjeni: Ža¬ 
lost im izbija iz očiju! Vidimo: zlo je! 
Naslućujemo: nesreća se desila! I, de¬ 
sila se velika nesreća! 


Stiha s pogreškama 

Naša jadna, dobra, stara baka dopr¬ 
la do polovice gore sa svojim stadom, 
i tu je zahvati strašna mećava! Nikud 
nikamo da krene! Žestoka bura ne da ni 
koraka dalje, a natrag nema kuda! Do 
torova još sat hoda, a do njih se do¬ 
prijeti ne može. Nameti visoki, putevi 
neprohodni, mećava bije, a bura urliče! 
Stisle se ovce u klupko, baka s vučja¬ 
kom čučne u sredini među njih i griju se 
međusobno', a mećava zasiplje i zasiplje 
snijegom, i neće da prestane! Zasipala 
mećava i baku, i ovce i vučjaka! Smr- 
znuše se svi! Nema više naše dobre, 


stare bake i njenog bijelog zlato runog 
stada! 

Tuga se uvukla u srca naša, i cijelo 
selo plače za dobrom, starom bakom! 

Da, i danas je svakome teško, kada 
se sjeti žalosne sudbine stare bake. 

Pričaju pastiri, da se i danas vidi 
»naša baka« sa svojim ovcama u gori: 
pretvoriše se u bijelo kamenje, koje na 
onom mjestu, gdije se smrznuše, strši i, 
kogod onuda prođe, požali dobru, staru 
baku. 

Odr. Obrež LJUBO BRG1Ć. 


Pismo 

Od mamice dobih 
danas jednu marku, 
zato danas pišem 
svome stricu Marku. 

Dragi striče! pišem 
ovo pismo bijelo, 
neka bi te našlo 
zdravo i veselo. 

I neka ti kaže 
da mislimo na te , 
da te naše želje 
u daljinu prate. 

Svak te se na domu 
sa ljubavlju sjeća, 
sekica je moja 
sad jača i veća. 

Samobor 


stricu 

Zadaće si piše 
na tatinom stolu, 
jer polazi sada 
i ona u školu. 

Kako ja to pišem, 
ona još ne znade, 
miso još se njena 
za lutkicom krade . 

A moj konjic drven 
— za njeg ja ne pitam, 
jerbo knjige bome 
neprestano čitam. 

A sad primi od svih 
pozdrave nam žarke, 
javiću se, čim ću 
opet doći do marke! 

BOGUMIL TONI 


MALA KRADLJIVKA 


Zorica je bila jako dobra djevojčica. 
Svakog je tjedna morala s košaricom 
do susjednog sela da ponese hranu bo¬ 
lesnoj tetki, a to je bio za nju dan 
veselja, jer je tetku neobično voliila. 


I danas je ona pošla do tetke. 

Putem je nabrala poljskog cvijeća, da 
ga daruje tetki, da je njime obraduje, 
a ona ju je vesela izljubila. Radovala 
se toj velikoj pažnji male Zorice. 

Vraćajući se kući prolazila je kraj 
kuće staroga Blaža pred kojom je bilo 
nekoliko košara lijepili trešanja. 

— Oh, kad bi imala koji dinar, kupila 
bi kod kuma Blaža trešanja — govorila 
je sama sa sobom mala Zorica, a noge 
su stale da se oči naužiju gledajući lije¬ 
pog rumenila. Nikako se nije mogla po¬ 
gledom odijeliti od trešanja. 

— Kako- bi bilo, da u svoju košaricu 
uzmem nekoliko trešanja? — prošapće 
kroz zube i pođe laganim korakom 
prema kući kuma Blaža. U taj čas se 
pojavi na vratima Biaževa žena. Zorica 
je bila u neprilici ne znajući što da 
reče, pa mucajući umoli kumu Katu 
malo vode. 

— Tako sam žedna... Molim vas, 
kumo, malo vode da se napijem. 

Kuma se ljubezno nasmiješi Zorici i 
pođe u kuću. Zorica upotrebi zgodu i 
brzo napuni svoju košaricu s trešnjama, 
koje odmah pokrije s maramicom. 

— Eto, drago dijete, vode — progo¬ 
vori Kata pružajući joj posudicu s vo¬ 
dom koju je iz kuće donijela. 

— Hvala! — brzo odgovori Zorica i 
potrči cestom, da kuma Kata ne opazi 
da joj u košari fali trešanja. 

Trčeći tako cestom začuje najednom 
kao glas iz duše. 

— Ukrala sam trešanja. Ja sam krad- 
Ijivka. 

Protrne i stane. 

Najbolje bi bilo da odnese trešnje 
tamo gdje ih je uzela. Što će joj majka 
reći, ako sazna da je ukrala trešanja. 

— Vratiću trešnje — poviče na glas 
i okrene prema kući kuma Blaža, no u 
taj je čas uhvati Pero, sin seoskog uči¬ 
telja za ruku. 

Zorica protrne od straha. 

— Pero! 

A Pere su se bojala sva seoska djeca. 

— Odmah daj polovicu — zapovije¬ 
dajući progovori Pero, odgrne mara¬ 
micu i stane bez pitanja dijeliti trešnje. 
— Vidio sam te kad si iz Blaževih ko¬ 


šara krala trešnje, pla ako nećeš da te 
tužim majci, i da ne odam cijelome selu 
što si učinila uzeću polovinu tvoga pli¬ 
jena i to veću polovinu. 

Zorica je od srama skoro propala u 
zemlju. Šutila je kao zalivena. Bez i 
jedne riječi gledala je kako Pero dijeli 
trešnje, a onda je posramljena brzo 
pošla prema svojoj kući. Pred kućom je 
sve trešnje bacila uz put u grabu. Niti 
jedne nije okusila. 

Kad se Zorica vratila kući, majka je 
odmah na njoj opazila da joj se nešto 
dogodilo, pa ju je zabrinuta ispitivala, 
ali nije mogla od nje ništa saznati. 

Poslije podne zaželi Pero opet tre¬ 
šanja. 

Pođe pred kuću male Zorke čekajući 
kad će izaći. Kad ga je vidjela Zorica 
pred kućom ostala je nijema. 

— Ne boj se, Zorice. Ne ću ništa reći 
tvojoj majci. Došao sam po tebe, da 
pođeš opet dio kuma Blaža po trešnje. 

Zorica nije zna'l'a što bi mu odgovo¬ 
rila. 

— Nisam ja kradljivka, da kradem 
po selu trešnje — promrsi kroz suze 
mala Zorica. 

— Ako ne ćeš tužiću te majci — od¬ 
govori odmah Pero. .— Ne možeš 
valjda reći da nisi ujutro krala trešnje 
kod kuma Blaža. 

Zorica se pobojala njegove prijetnje 
i već je učinila nekoliko koraka, kad se 
na vratima pojavi majka. 

— Kamo ćeš, Zorice? 

Zorica je šutila. 

— Ostaćeš kod kuće, a kasnije ćeš sa 
mnom do kuma Blaža, da mu priznaš 
što si učinla i da ga moliš za opro- 
štenje. 

Istoga je dana bila Zorica s majkom 
kod kuma Blaža koji joj je sve opro¬ 
stio i nadario je s malom košaricom 
trešanja. 

A Pero je dobio od oca batina, jer 
je od male Zorice skoro učinio pravu 
kradljivku. 

Zagreb Mladen Širola 

NAŠI NAJMLAĐI SURADNICI 


DJEVOČICA 

Ja sam mala djevojčica, 
Svoje majke mezimica, 
šijem male haljinice 
Za moje gospođice. 

Ni jesam ni oprezna, 

Ali^ majka zato nezna; 

Baš sam nevaljana, 

Pravo veli naša nana. 

Zdenka Talan, uč. IVa razreda u 
Horvatima 


















NOGOMETNA IGRA 

Slavko, Sinko,, Mirko, Joško, Marko, 
Koka, Pero, Drago i ja odlučili smo da 
odigramo jednu nogometnu igru. Iza¬ 
brali smo golmane. Izabrali smo i cen¬ 
tar. Najljepše zaigramo, kad najednom 
izvadi Slavko iz džepa štrcaljku od par¬ 
fema napunjenu vodom i ko bi se pri¬ 


bližio lopti, on ga je počeo štrcati. Tako 
je lako zabio dva gola. Ja se nato ra- 
srdim, i nisam mario što me je štrcao, 
nego sam tjerao loptu sve dalje, dok ni¬ 
sam zabio gol tako da je bilo 2:1. Po¬ 
slije toga je Sinka zvala mama i tada 
smo se svi rastepli. 

Petar Cviker 4a Selska cesta 

VUČJA DRUŽBA! 

U grmiću se zejo skrio, 

I jede si travu. 

Njega vuko stari vreba 
Gozbu da ukeba. 

To opazi vučja družba, 

Skoče mu svi pomoći, 


Osta zeko pečenka fina 

Vučićima-krvoločićima 

Grmek prazan tamo stoji. 

Zeke više nema, 

Stari vuko poslije gozbe 

Pod grmekom drema. 

šantek Miljenko 
IV razr., Nova cesta, Zagreb 


ZA G 0 N E T K E 


NARODNE ZAGONETKE I PITALICE 

1) Puna škola đaka, a od nikud 
vrata. 

2) Samo se u kući pravi, niko ga ne 
treba. 

3) Seljak vidi svaki čas, car i kralj 
katkad, a Bog nikad. 

4) što čini sve ljude jednakima? 

5) što bez ruku i nogu obiđe cijeli 
svijet? 

6) što se bolje vidi noću nego danju? 

7) KRIŽALJKA 

Sastavila Sanda žutić, Zagreb, 
Sv. Duh 
I 

mirodija 
namještaj 
novac 

opasno za ribu 
svet 

životinja 
žensko ime 
puk 

muško ime 

I—II kraj uz Dravu. 



ODGONETKE 

ZAGONETAKA IZ 6 BROJA 

1) Lokot; 2) čavao; 3) Vrelo; 4) Kad 
smrzne; 5) Krila prozora; 6) Staklar; 

7) Troje; 8) Zub, rub, dub. 

Odgoneta či: Vasiljević Miodrag 
(4, 5, 7); Terković Edo (1—8); Kinjero- 
vac Dragutin iz Resničke Ttnave (1, 4, 
5, 6); Grahovac Zdravko (1, 3, 4, 5, 6 7’ 

8) ; Lisac Hinko (1, 2, 3, 4, 5, 6); Tomec 
Milka iz Pakraca (1, 2, 3, 4, 5, 6, 7, 8); 
Martić Feodora iz Sarajeva (1, 2, 4 5, 
7, 8); Butković Ruža (1, 2, 5, 6, 7, 8);’ 
Tomljanović Blanka (1—8); Maroš 
Branko (1, 2, 4, 5, 6, 7); Lončarec Ruži¬ 
ca iz Josipdola (1, 2, 4, 5, 6, 7, 8); Su- 
čević Momčilo iz Zrmanje-Vrela (1 2 
3, 4, 5, 7, 8); Brlek Mira (1, 3, 5, 6); Le- 
pm Blanka (1, 3, 5, 6); Mihelj Marica 
(1, 3—8); Sikulin Abdon (1, 4, 5); Ko¬ 
šić Miro 1—7); žabkar Kristina i Josip 
(4, 5). 

Nadrađeni su: Terković Edo (25 
boca Radenske mineralne vode); To¬ 
mljanović Blanka (knjigu).; Košić Miro 
(ručni sat). 

IZ UREDNIŠTVA 

. ^ Posljednjem broju »Dječjeg kola« 

ispala su pomutnjom nekolika odgone- 
taca, zagonetaka iz kalendara »Dom i 
škola« za 1935-36 i to: Brlek Mira (1 2 
5); Legin Blanka (1, 2, 5) ; Horvat Vla- 
o°c c Hl 5 ’ 6 >. > Halavanja Nikola (1, 

r- ®. ' 7) > Sucević Momčilo iz Zrmanie- 
Vrela (1, 2, 3, 5, 6). 


8) REBUS 
Složio F-e 



ž=č 

<L,, - 


S = L 

Te su dječje ilustracije tim značaj¬ 
nije što su one kod njih samonikle i 
spontane, pa one izvrsno pristaju njež¬ 
nim i osjećajnim stihovima gđe Janta- 
rić. Knjiga ovakove vrsti ima kod nas 
veoma malo 1 , iako su to prave dječje 
knjige. U Engleskoj su one veoma raši¬ 
rene i tražene. 

Druga je knjiga izašla u omladinskoj 
knjižnici zagrebačke »Binoze«: »21 priča 
iz 8 zemalja«. Knjigu je uredio g. Eugen 
Dabac. Ovo je knjiga za naše najmla¬ 
đe koji su već naučili čitati. Priče su 
probrane s veoma mnogo ukusa, a raz¬ 
nolikost njihova sadržaja još pojačava 
dječji interes. Naročito je sretno oda¬ 
brana japanska bajka »Hanazaki Jiji« 
(»buđilac cvjetova«), koja sadržava u 
sebi i lijepu moralnu tendencu, diskret¬ 
no naglašenu. Iz te 21 priče iz 8 zema¬ 
lja lijepo se dade formulirati sujet, ko¬ 
jim su prožete priče po narodima: ki¬ 
ta jske priče većinom se bave problemi¬ 
ma dobra i zla, i na tom se osniva njihov 
sadržaj. Naravno, zlo ne može nadvla¬ 
dati dobro koje konačno uvijek pobje¬ 
đuje; perzijske su priče pune čarobnosti 
i fantazije, kao što je perzijski sag pre¬ 
pun šarenila živih boja. Glavno lice ov¬ 
dje obično traži nekakovu teško dokuči¬ 
vu stvar koju uz mnoge muke i tajnih 
sila konačno i pronalazi; ruske su pri¬ 
če uglavnom osnovane na načelima pra¬ 
vičnosti, pravednosti, dobrostivosti, ili 
duševne jačine. Iz: tih osnovnih načela 
razvijaju se događaji, u kojima prevla¬ 
dava realna žica, koji završuju s jednim 
od tih načela kao s didaktičkom pou¬ 
kom. U poplavi različitih prijevoda pri¬ 
ča s tuđih jezika, valja tu knjigu istak¬ 
nuti radi dobre i sretne selekcije- 


Treća knjiga, koja je izašla u po¬ 
sljednje vrijeme je »Mudrij an«, koga 
je napisao Luka Perinić, urednik 
dječjeg mjesečnika »Mala Mladost« i su¬ 
radnik »Omladine«. Ovo je jedanaesta 
knjiga »Knjižnice dlobre djece«, koju iz¬ 
daje »Društvo sv. Jeronima«. Događaji 
u ovoj knjizi nisu traženi i nimalo fan¬ 
tastični. Taj mudrij an nije nikakav ča¬ 
robnjak, koji liječi ljude s nekakovim 
zamršenim bajanjem i čarobnim štapi¬ 
ćem, nego je to običan inteligentniji se¬ 
ljak, koji živi siromašno u poštenju i 
koji praktičnom inteligencijom liječi bo¬ 
lesti, uz pripomoć zdravoga razuma. 

Tri brata glupaka, videći mudrijano- 
vu sreću, oponašaju, naravno krivo, du¬ 
hovitog mudrijana i doživljaju uvijek 
razočaranje »Mudrijan« je sličan japan- 
soj priči »Hanazaki Jiji« baš: u tom mo¬ 
tivu (i tamo zavidnik stradava). U »Mu- 
đrijanu« uglavnom prevladava stvarnost 
i običnost. Tu nema ljudi orijaške sna¬ 
ge, kao na pr. u »Dugom Martinu«, pr¬ 
voj knjizi Luke Ferinića, a nema ni 
neobičnih ptičurina i patuljaka. 

Perinić je i ovom knjigom pokazao 
dar za živo i interesantno pripovijeda¬ 
nje i oštro karakteriziran je glavnih li¬ 
ca, koja dijete potpuno upoznaje. On 
pripovijeda točno, radnja teče mirno 
kao široka rijeka u ravnici, a događaji 
se logički razvijaju. Perinić je kao du¬ 
gogodišnji urednik »Male Mladosti«, ja¬ 
mačno stekao mnogo dragocjenog isku¬ 
stva u tome, što djeca vole i kako treba 
za njih pisati. Humora ima u knjizi do¬ 
sta, te će tako djeca radosno pratiti 
neuspjele pothvate braće glupaka i do¬ 
vitljivost mudrij ana. Knjigu je ilustri¬ 
rao Kamilo Ružička, a ukoričena je 
u lijepe korice. Vilim Peroš. 


UPUTE ZA RAD ZAJEDNICA DOMA / ŠKOLE 


(Svršetak) 

Školske priredbe. Te su se priredbe 
do sada kretale isključivo u uskom 
školskom krugu bez saradnje roditelja 
Cijeli teret ležao je na leđima na¬ 
stavnika. Tu može učiniti zajednica 
mnogo. Roditelji mogu da pruže ruku 
pomoćnicu nastavnicima. Oni mogu biti 
od pomoći kod podizanja pozornice, na 
blagajni, kao redatelji u dvorani, a oni 
koji imaju talenta mogu zajedno nastu¬ 


pati s djecom i na pozornici. Mogu 
preuzeti kakvu ulogu u kojoj dječjoj 
igri. Nezgodno je da igraju djeca uloge 
odraslijih. Djeca neka nastupaju kao 
djeca, a odrasli mogu igrati starije. 

Ne preporučuje se zajednicama da 
daju priredbe u kazalištu. Zato je potre¬ 
ban reprezentativan program koji mora 
biti na umjetničkoj visini. Za takve će se 
priredbe pobrinuti Savez priredbama 
svoga novoosnovanoga »Omladinskog ka¬ 
zališta«. 

Programi za školske priredbe neka ne 
budu predugački. Događalo se da je na 
nekim priredbama bilo i po 20 tačaka. 
To zamara. Ne mora svatko deklamirati. 
Neka to čine samo talentirana djeca. 
Treba pokazati najbolje, a ne dozvoliti 
da djeca samo »odverglaju« kakovu pje¬ 
smicu. 

Sabirne akcije. Pojedine zajednice 
sabiru često o Božiću razne darove 
za priredbe o Božiću ili Sv. Nikoli. Taj 
posao neka preuzmu na sebe samo rodi¬ 
telji. Tom prilikom mogu se pokupiti po 
kućama i stare knjige. Kod svake sa¬ 
birne akcije treba voditi sabirni spisak 
i tačno upisati tko što pokloni. Upotre- 
bljena odijela treba prije nego se podi¬ 
jele djeci poslati na desinfekciju u ras- 
kužni zavod na Zeleni brijeg. 

Štednja. Bilo bi poželjno kada bi se 
u svakom razredu uvela razredna šted¬ 
nja u korist zajedničkih razrednih iz¬ 
leta koncem godine. Preporučuje se stoga 
da zajednice nabave za svaki razred po 
jednu štedioničicu u Gradskoj štedi¬ 
onici. U tu štedioničicu neka djeca to¬ 
kom cijele školske godine ubacuju svaki 
tjedan po koji dinar pa će se do konca 
školske godine sabrati svotica koja će 
biti dovoljna za putni trošak cijeloga 
razreda. Time će se* djeca potaći i na 
individualnu štednju. 

Darivanje siromašne djece. Ovo je 
najbolje provesti oko Božića, i to ili na 
dan Sv. Nikole ili na Badnjak. Tom se 
prilikom može upriličiti mala Nikolinj- 
ska svečanost, a na Badnjak može se u 
školi podići malo Božično drvce. Božič¬ 
na svečanost može biti i većega stila uz 
kakvu pretstavu, deklamacije itd. Tu 
mogu roditelji mnogo učiniti. Bolje sto¬ 
jeći mogu ispeći i kakav kolač i donijeti 
ga za dar kom siromašnom djetetu. Bo¬ 
lje stojeće obitelji mogle bi za Božić i 
Uskrs pozvati i svojoj kući po koje siro¬ 
mašno dijete i pogostiti ga, a njihovo 
dijete veseliće se ako bude moglo svom 
siromašnom saučeniku nešto podariti. 

Prva pričest. Neke zajednice običa¬ 
vaju prirediti za siromašnu djecu za¬ 
jednički doručak za prvopričesnike. Pre¬ 
poručuje se svim zajednicama da ovaj 
običaj uvedu. 

Dijeljenje hrane. Gdje je to moguće, 
može se organizirati i dijeljenje tople 
hrane dieci iz udaljenijih mjesta grada. 
Ako se koja zajednica za ovo interesu je, 
neka se upita kod zajednice doma i škole 
Kraljevića Andreja u Maksimiru gdje je 
to organizirano. 


Izleti. Pokazalo se je da su najprak¬ 
tičniji razredni izleti uz sudjelovanje 
roditelja. Zato se preporučuje zajednica¬ 
ma i školama da organiziraju takve iz¬ 
lete tokom godine osobito potkraj škol¬ 
ske godine. Upozoravamo sve zajednice 
da se mogu staviti u sporazum sa tvrt¬ 
kom Tivar koja će im staviti na raspo¬ 
laganje badava autobus za izlet u Va¬ 
raždin uz pregled tvornice Tivar. 

Sabiranje knjiga. Valja upozoriti dje¬ 
cu i roditelje da stare i upotrebljene 
knjige ne bacaju na tavan ili u bescjenu 
prodaju antikvarijatima, već neka se 
sve takove knjige dostave Savezu koji 
će ih poslati siromašnim školama.Knji¬ 
ge treba slati u školu u Varšavsku ulicu. 

Odborske sjednice. Osim tekućih pi¬ 
tanja koja rješavaju odborske sjednice 
pojedinih zajednica treba uvijek na tim 
sjednicama pročitati i sve dopise koje 
zajednice prime od Saveza kao i okruž¬ 
nice, i o svim pitanjima povesti disku¬ 
siju a svoja mišljenja i zaključke do¬ 
staviti Savezu. Isto tako treba svaki put 
pregledati i »Dom i školu« u kojoj Sa¬ 
vez često objavljuje razne vijesti. O po¬ 
jedinim pitanjima valja povesti disku¬ 
siju i misli i želje odbornika roditelja i 
nastavnika dostaviti Savezu. Svaka za¬ 
jednica treba bar jedanput mjesečno da 
drži odborsku sjednicu. Na toj sjednici 
mogu se pročitati i pojedini referati na¬ 
stavnika ili kakovo kraće predavanje. 

Sve referate i predavanja treba u 
prepisu dostaviti Savezu kako bi ih Sa¬ 
vez, ako su aktuelni, i za druge zajed¬ 
nice mogao svima dostaviti. Tako će 
zajednice dobivati sve to više materijala 
za rad i upoznavaće međusobno rad u 
pojedinim zajednicama. 

Evidencije. Svaka zajednica treba da 
vodi slijedeće evidencije: 

1. Evidenciju odbornika za svaku go¬ 
dinu posebno uz tačnu oznaku zanima¬ 
nja odbornika i njegovu adresu, 

2. Popis djece koja prosjače, 

3. Popis svih omladinskih časopisa 
koji se u školi raspačavaju uz tačnu oz¬ 
naku koliko se brojeva od pojedinog li¬ 
sta proda, 

4. Statistika o radu zajednice kroz 
godinu prema, već ranije, poslatom for- 
mularu. 

Ostali kulturno-prosvjetni rad. 

Imade u Zagrebu još dosta roditelja 
koji su nepismeni. Zajednice neka se za 
to zainteresiraju, pa se mogu otvoriti 
analfabetski tečajevi. U tim tečajevima 
mogli bi podučavati ne samo nastavnici 
nego i roditelji. 

Izložbe dječjih radova. 

Koncem školske godine može se u 
svakoj školi organizirati izložba dječjih 
radova i to muških i ženskih. U tome 
poslu mogu biti pri ruci nastavnicima 
roditelji. 

Ovim smo uputama pokazali zajed¬ 
nicama put kojim treba da idu. Ako 
budu zajednice provodile ovaj program 
postići će zamjerne rezultate već nakon 
prve godine rada. Naravna je stvar da 
sve ove poslove treba da organizira taj¬ 
nik zajednice. Ako bude, tajnik marljiv, 
zajednica će sigurno postići lijepe rezul¬ 
tate. No rad ne ovisi samo od tajnika. 


ODGOJNO-PRO 

UČITELJSKA PROSLAVA ŠTROSMA- 
JEROVA DANA U ZAGREBU 

Učiteljsko društvo »Jedinstvo« za , 
grad Zagreb te srezove zagrebački i du- 
goselski slavi svake godine obljetnicu 
smrti velikoga narodnog prosvjetitelja 
biskupa J. J. š t r o s m a j e r a naročito 
svečanim načinom, i taj dan je ujedno 
proslava velikoga vladike kao zaštitni¬ 
ka ovoga društva. Ove godine je uči¬ 
telj stvo Zagreba i okolice proslavilo dan 
4 februara zajedno s osnovnom školom 
J. J. štrosmajera u Varšavskoj ulici sve¬ 
čanom akademijom u 10 i po sati, u 
dvorani iste škole, koja se dupkom na¬ 
punila učitelj stva, na čelu s nadležnim 
škol. nadzornicima gg. J. Butorcem, 

J. Kraj ačićem i M. Cesarom. *— 
Prije prelaza na dnevni red komemori¬ 
rao je pretsjednik društva g. Jovan Mi¬ 
loj e vi ć smrt Nj. Vel. Britanskog Kra¬ 
lja Đure V izabranim riječima pošto¬ 
vanja prema velikim djelima pokojnika 
u svijetu, u vezi uloge i zasluga naro¬ 
da ove najveće imperije, posebno i ob¬ 
zirom na prijateljstvo prema našoj dr¬ 
žavi i narodu. Prisutni su stojeći po¬ 
pratili ovaj govor poklikom »Slava!« 

Zatim je pretsjednik otvorio štros- 
majerovu proslavu istakavši značenje 
dana za ovo društvo i stalež učitelja 
kao skromnih narodnih prosvjetitelja, 
koja je proslava ovom prilikom uveliča¬ 
na i sudjelovanjem djece škole koja se 
ponosi velikim imenom slavljenika, — 
školski nadzornik g. Ljudevit Krajačić 
održao je osobito iscrpno predavanje o 
životu i radu velikoga biskupa, iz¬ 
nijevši njegova djela vrlo živo i zani- 
mivo u različnim pravcima, naročito na 


Inicijativa treba da dođe i od ostalih 
odbornika. Ne treba se izgovarati na 
pretsjednika i čekati na njegovu inici¬ 
jativu. Svaki odbornik ima pravo da po¬ 
krene po koje pitanje. On ga može i 
sprovađati. Zato je uputno da se odbori 
podijele u pododbore: socijalni, prosvjet¬ 
ni, zabavni itd. Ako bude provedena po¬ 
djela rada, taj će se rad lakše razvijati. 
Neće biti opterećene poslom samo neke 
osobe. Za rad treba angažirati sve sile, 
a ne samo pojedince. 

U Zagrebu, 10 novembra 1935. 

Taj nik: Pr ets j eđnik: 

Dr. Ante Frlić, v. r. Josip Butorac, v. r. 


S VJETNI RAD 

stvaranju Jugoslavenstva, vjerske sno¬ 
šljivosti i jedinstva narodnog, pa je 
predavanje saslušano najvećom paž¬ 
njom. Poslije toga izveli su učenici i 
učenice štrosmajeroive osnovne škole, 
pod vodstvom škol. upravitelja g. Pere 
HorV'ata i vrijednoga nastavničkog 
vijeća program, koji je spontano i dir¬ 
ljivo upotpunio ovu svečanost. Učenica 
Verka šucler krasno je proslovila pred 
slikom štrosmajerovom pjesmu J. Ru¬ 
kavine »Tebi«, a učenik Božidar Per- 
harić je izvanredno uvjerljivo predao 
odlomak iz govora Vladike kod otkriva¬ 
nja đakovačke katedrale »O narodnom 
jedinstvu«. Zatim su učenici i učenice 
izveli prikaz Vinogradskoga »Sla¬ 
va štrosmajeru«, u kome se ističu mo¬ 
menti rada i zasluga velikoga biskupa, 
a završuje se kićenjem štrosmajerove 
slike cvijećem, i konačno ovjenčavanjem 
jugoslavenskom trobojkom, pa je taj 
prikaz izazvao veliko dopadanje i buran 
aplauz. Sva djeca u prekrasnim narod¬ 
nim nošnjama završila su ovu proslavu 
lijepim pjevanjem himne štrosmajeru, 
koju je za ovu školu uglazbio Franjo 
Lučić, a dječjim zborom je ravnao 
tamošnji vjeroučitelj g. Vjekoslav Ben- 
č ić. 

Zahvalivši pretsjednik g. Milojević 
djeci, predavaču i nastavnicima na ovoj 
divnoj zajedničkoj manifestaciji u čast 
velikoga slavljenika istakao' je još neke 
važne momente veličine štrosmajerove, 
iz kojih osobito u današnje vrijeme tre¬ 
ba da izvedu pouku naročito učitelji i 
naša omladina, pa je time ova nadasve 
dostojanstvena proslava završena u 
najvećoj ozbiljnosti. 

DRUGI RODITELJSKI I RAZREDNI 
SASTANCI U OSNOVNOJ ŠKOLI KRA¬ 
LJA PETRA VELIKOGA OSLOBODIO¬ 
CA U ZAGREBU. 

U Zajednici doma i ove škole u Bo- 
govićevoj ulici održane su zanimive pri¬ 
redbe 2,1 decembra prošle godine, i to u 
sastancima djece i roditelja, s predava¬ 
njima i dječjim prikazom. Posljednji 
školski dan pred božićnje ferije upotre- 
bili su nastavnici i roditelji da pretvore 
dom i školu s djecom, za jedno cijelo 
veče u veliku i prijateljsku uzgojno- 
obrazovnu zajednicu, u pravu porodicu, 
u kojoj su se svi osjećali bliski i okup¬ 
ljeni jednom svrhom višom i plemeni¬ 
tijom. Zato. je ovaj dan i mogao da pot¬ 
puno uspije, te su s njega otišli svojim 
domovima zadovoljno i roditelji i djeca, 
a tako i nastavnici. 

Roditelji su se toga dana počeli sku¬ 
pljati u velikoj školskoj dvorani već u 
16 sati kada su održana predavanja za 
svu školsku djecu: prvo učitelja Branka 
Skendžića «0 klicama zaraznih bo¬ 
lesti i njihovu prenošenju te čuvanju 
obzirom na djecu« a drugo škol. upra¬ 
vitelja Jovana Milo j evića »Iz života 
djece u ferijalnim kolonijama P. c. k. 
ove škole u Skradu i u Selcu« (sa slika¬ 
ma na epidioskopu), pa su predavanja 
završena uspjelim šaljivim bioskopskim 
prikazom prenosa priljepčivih bolesti. 

Poslije toga prešli su roditelji i dje¬ 
ca u razrede, gdje su nastavnici i na¬ 
stavnice održali s roditeljima i djecom 
posebne sastanke za svaki razred, prvo 
popularnim predavanjima o pedagoško- 
psihološkom, odnosno školskom praktič¬ 
nom pravcu, a zatim međusobnim oba¬ 
vještavanjem o uzgoju i napretku dje¬ 
ce pojedinačno. Po tom je u školskoj 
dvorani bio drugi ovogodišnji skupni ro¬ 
diteljski sastanak, na kome je učitelj 
Branko Skendžić održao svoje dru¬ 
go predavanje »Psihološko proučavanje 
djece u vezi sa školskim radovima i 
ocjenjivanjem«. Na ovo predavanje pri¬ 
kazala su djeca predavačeva, IIA odje¬ 
ljenja, s pozornice dramatizirano, od¬ 
lomke iz radnoga života u svom razre¬ 
du, kako ozbiljno tako i u dječjoj igri te 
pjesmicama i pjevanjem, i to sasvim 
prirodno i jednostavno, bez poza i iz- 
vještačenosti, ili kakva usiljena glum¬ 
ljenja, i baš zato na vanredno dopada- 
nje slušalaca, kojima je to bilo srcu 
posve blizu i koji su tu djecu nagradili 
burnim i iskrenim pljeskom. 

školski upravitelj je još obavijestio 
roditelje o daljem radu i namjerama 
Zajednice, skupljani su ovom prilikom 


prviput u ovoj Zajednici mjesečni do¬ 
brovoljni doprinosi u ime članarine, pa 
je školski upravitelj zaključio sastanak 
čestitanjem roditeljima i djeci Božića i 
Nove godine. Iako su ovi sastanci te 
večeri završeni tek pred 20 sati, svi su 
se prisutni, djeca s roditeljima te mno¬ 
gi i s braćom 1 sestrama razišli u jedi¬ 
noj želji, da se u ovoj školskoj godini 
održi barem još jedna slična priredba. 

ZAJEDNICA DOMA I DRŽAVNE MU¬ 
ŠKE NARODNE OSNOVNE ŠKOLE DA- 
VORINA TRSTENJAKA U ZAGREBU 

osno vario je 15 decembra pr. godine 
iza održanih roditeljskih sastanaka u 
pojedinim odjeljenjima i zajedničkog 
roditeljskog sastanka kojemu je prisu¬ 
stvovalo 83 roditelja i nastavnika. Iza 
pročitanih i primljenih Pravila prešlo 
se na biranje odbora. U Izvršni odbor 
ušle su slijedeće gospođe i gospoda: 
Gerić Štefa, Krcivoj Josip, Pifat Jelka, 
Bezjak Slavica, Ružić Stjepan, Kopajtić 
Tereza, Mavrek August, Veble Pepica, 
Šveger Antun, Kargačin Dragutin, Hor- 
vat Đuro i Bek Marija od roditelja i ci¬ 
jelo Nastavničko vijeće, a u Nadzorni 
odbor gg. Horvat Franjo i Marion An¬ 
tun, te gđa, Lukinić Rezika, roditelji. 
Odbori su odmah održali konstituiraj u- 
ću sjednicu, pa je izabran za pretsjed- 
nika g. Kargačin Dragutin, poslovođa 
Viatora, za potpretsjednika gđa. Bezjak 
Slavica, kućanica, za tajnika g. Babić 
Ivan, upravitelj, za blagajnika g. Kore- 
lić Franjo, učitelj. Pretsjednikom Na¬ 
dzornog odbora postao je g. Marion An¬ 
tun, por. penzioner. Rezultat je progla¬ 
šen roditeljima kojima se pretsjednik 
g. Kargačin zahvalio na povjerenju i 
pozvao ih, da pomognu odgojni rad uči¬ 
telja svoje djece. — B. 

OSNOVNA ŠKOLA DAVORINA TRSTE¬ 
NJAKA (HORVAĆANSKA 6) 

proslavila je zajednički Štrosmajerov 
i Trstenjakov dan svečanom priredbom 
9 II o. g. u 15 sati za roditelje i 10 II u 
9 sati za djecu. Program, koji se sasto¬ 
jao iz prigodnih recitacija, govora, pri¬ 
kaza i višeglasnog pjevanja, izveli su 
sami učenici trećih i četvrtih razreda, 
pa su se istakli ovi: Branko Horvat, 
Dragica čerenšek, Zvonko Kune, Mate 
Radić, Eđo Mitermajer, Branko čeren¬ 
šek, Faula Glavač, Natalija Markulin, 
Irma, Galina, Mira Penc, Boža Bartolec, 
Blanka Novak, Zdenka Pećnik, Francika 
Marjanović, Katica Polović i Vlado 
Hren. 

Na kraju se upravitelj Babić zahva¬ 
lio roditeljima na lijepom odazivu i na- 

ročito pozdravio prisutne gđe. Trste¬ 
njak i štucin, udovicu i kćerku Davori- 
novu, te gđu. Zlatu Kovačević-Lopašić, 
bivšu Trstenjakovu učenicu. — B. 

ZAJEDNICA DOMA I ŠKOLE NA DRŽ. 
GRAĐANSKOJ ŠKOLI U SLAV. BRODU 

Upravo je žalosna činjenica da od 
svih škola, koje postoje u Slav. Brodu, 
a pohađa ih preko 3.000 učenika, po¬ 
stoji Zajednica doma i škole samo na 
Drž. građanskoj školi. ,— A baš je ova 
Zajednica doma i škole do sada postigla 
zamjerne rezultate. Od vremena do vre¬ 
mena održavaju se roditeljski sastanci 
na kojima se ,raspravljalo o unapređe¬ 
nju nastave i uzgoju omladine. A da 
je baš u današnje vrijeme za ovo ve¬ 
lika potreba, dokaz su nemile pojave 
među omladinom, koje nam impera¬ 
tivno nameću dužnost da se više po¬ 
zabavimo njezinim odgojem. Treba da 
se opet vratimo prokušanim metodama 
kada su škole dobar dio svoga nastoja¬ 
nja posvećivale i odgoju povjerene im 
omladine, pa su vodile računa i o tome, 
čime se omladina bavi i u izvanškolske 
vrijeme. Mnogo će se manje tada čuti i 
pisati o raskalašenosti i raznim nastra¬ 
nostima današnje omladine. Pa ima li 
prikladnije ustanove, koja ( bi o tome 
vodila brigu nego što je upravo Zajedni¬ 
ca doma i škole? češćim sastajanjem 
roditelja i savjetovanjem s nastavnici¬ 
ma izmjenjuju se piisli i uvijek nalazi 
nešto, što će korisno poslužiti unapre¬ 
đenju nastave i uzgoju omladine. Pre¬ 
ma tome je intenzivan rad u Zajednici 
doma i škole preka potreba, pa ne bi 
smjelo biti niti jednog uzgojnog zavoda 
bez ove ustanove. Ministarstvo je pro¬ 
svjete svojedobno 1 naložilo, da svaka 
škola osnuje svoju Zajednicu doma i 
škole, jer je uvidjelo veliku njezinu vri¬ 
jednost. 

Uz roditeljske sastanke paša Za¬ 
jednica doma i škole drži redovite mje¬ 
sečne sjednice upravnog odbora, jer se 
uvijek nađe materijal koji treba raspra¬ 
viti, kako ,bi se pošlo ma za korak na¬ 
prijed. 

U okvir rada naše Zajednice doma 
i škole 'spadaju i školske priredbe, ko¬ 
jih je do sada održan priličan broj. Tu 
se naročito ističe, kao i u ostalom radu 
naše Zajednice, agilni upravitelj škole 
g. Ivan Belan s vrijednim nastavni¬ 
cima. 

Od svog postanka pa do danas pri¬ 
kupljen je priličan inventar, a naročito 
u knjigama. Nabavljena je velika koli¬ 


čina školskih knjiga, kojima se služe 
siromašni đaci, te knjige za učeničku i 
nastavničku knjižnicu. 

Svake godine o Božiću zaodjene Za¬ 
jednica doma i škole priličan broj si¬ 
romašnih učenika i učenica. Tako je 
ove godine održana priredba »Božično 
drvce« dne 16 decembra 1935 uz prigo¬ 
dan raspored, koji su izveli učenici i 



Osnivački odbor Zajednice doma i škole u 
SI. Brodu 


učenice Građanske škole. Brojnoj se 
publici naročito svidjela prigodna stvar 
»Zadrugar i« od I. Belana. Iza pro¬ 
grama je nadareno oko 60 učenika odi¬ 
jelom i obućom. 

»Božično drvce« se drži redovito sva¬ 
ke godine i uvijek tom zgodom bude 
nadaren velik broj siromašnih učenika 
odjevnim predmetima. 

Nedavno su pravila naše Zajednice 
ponovno potvrđena po Ministarstvu 
prosvjete. 

Gore donosimo sliku upravnog^ odbo¬ 
ra Zajednice doma i škole na Drž. gra¬ 
đanskoj školi u Slav. Brodu. 

šulc Stjepan, tajnik 

, JEDNO USPJELO PREDAVANJE ZA 
RODITELJE KOD ŠKOLE TOMISLAVA 
IVKANCA U ZAGREBU 

Nakon predavanja o svrsi Zajednice 
doma i škole, koje je održao prošle go¬ 
dine za roditelje učitelj drž. osnovne 
škole Tomislava Ivkanca u Zagrebu, 
Ferdo Mihelčić, nastavio je on i 
ove godine s radom na tom polju. 

Dana 9 februara o. g. održao je inte¬ 
resantno predavanje o temi: Izbor 
zvanja. Predavač — iskusni i opro¬ 
bani nastavnik — dao je roditeljima, 
koji su slušali to predavanje mnogo upu- 

ta, koje će za sigurno biti njima od ve¬ 
like važnosti, a naročito onda, kada 
budu odlučivali i savjetovali djetetu 
kuda će poslije svršene osnovne, i dalje, 
poslije svršene niže i više srednje škole. 

Predavanje su pratili ne samo rodi¬ 
telji iz IVb razreda u kojem lje preda¬ 
vač razrednik, nego i 'mnogi drugi rodi¬ 
telji koji imađu djecu uškolanu u osno¬ 
vnoj školi Tomislava Ivkanca. 

Slušatelje je predavač potpuno za¬ 
dovoljio, pa je na koncu predavanja 
dobio od njih i priznanje, čestitajući mu 
na tom trudu, šteta je jedina da se ti¬ 
ma predavanjima ne mogu koristiti i 
drugi roditelji. No i tome bi se dalo po- 
„ moći, kad bi predavanje bilo otštampa- 
no ili u »Domu i školi«, ili u drugom 
kojem listu. kl 



»M ali diletanti« Dječjeg zabavišta u 
IComiži —■ nakon uspjele priredbe 


IZVJEŠTAJ 

o radu Upravnog odbora »Zajednice do¬ 
ma i škole« na Drž. žen. narod, školi u 
Vinkovcima za god. 1934-35. 

1 oktobra navršila je naša Zajednica 
drugu godinu svoga opstanka. Istina je, 
bilanca rada ove druge godine nešto je 
slabija nego lanjska, no razlog tome 
nije možda brza klonulost poslije prvog 
oduševljenja, nego prilike. 

G Božiću obdarila je Zajednica širo*- 
mašnu škol. djecu odjećom i obućom i 
to s 5 pari cipela, 6 opravica i 24 para 
toplog donjeg rublja. Z a tu je svrhu 
votirao Upravni odbor 600 dinara. Gđa 
Masson pomogla je učiteljicama kod 
razdiobe skrojivši sve haljine i rublje. 

21 januara darovala je Zajednica 
P’odml. crv. krsta 300 din za mliječnu 
kuhinju. 

24 II održan je roditeljski sastanak 
i tom zgodom održala je gđa Marija¬ 
na čordašić vrlo uspjelo i lijepo 
obrađeno predavanje pod naslovom 


»Majka i učiteljica«. Gđa Dragica 
Dominković prikazala nam je 
kratko i jezgrovito i zasluge velikog bi¬ 
skupa Strosmajera, a 2 su učenice de¬ 
klamirale o njemu. 

31 IH održan je drugi roditeljski sa¬ 
stanak na kojem je gđa Marija N o- 
vosel održala uspjelo predavanje o 
temi »Laž kod djece«. Razloživši uzroke 
laži (fantazija, strah od kazne, kori¬ 
stoljublje, navika kod socijalnih i kon¬ 
vencionalnih laži) pokazala je rodite¬ 
ljima i način kako će kod djece suzbi¬ 
jati laž. Kao sredstvo za suzbijanje laži 
spomenula je u prvom redu dobar pri¬ 
mjer roditelja i odgojitelja, a zatim 
blag i pravedan postupak s djecom, da 
ne bi lagala od straha. — Gosp. dr. J a- 
noši, naš agilni pretsjeđnik, održao je 
prvi dio svoga zanimivog predavanja 
»Kriminalitet kod djece«. Osvijetlio je 
zločin s pravnoga stanovišta i obećao u 
nastavku predavanja pokazati kako do¬ 
lazi dijete u sukob sa zakonom i koji 
su tome razlozi. — Gđa Vajsgerber 
govorila je o negativnom utjecaju kina 
kod djece. Dobar film kao odgojan fak¬ 
tor treba izrabiti u odgojne i poučne 
svrhe, ali zao film treba najenergični¬ 
je suzbijati, odnosno spriječiti djeci nji¬ 
hovo posjećivanje. Do danas nije uči¬ 
njeno ništa u tome pitanju, pa će biti 
zadaća budućega Upravnog odbora da se 
ovim pitanjem pozabavi i donese kon¬ 
kretan zaključak. 

6 juna htjela je Zajednica svojim 
članovima prikazati jedan higijenski 
film. G. dr. Sremec najspremnije se 
odazvao molbi Zajednice da taj film po¬ 
prati predavanjem, a vlasnica Urania- 
kina gđa Kapetanić dragovoljno 
nam je ustupila salu, mehaničara i 
strojeve. No kad je naručeni film sti¬ 
gao, bili smo svi njegovim manjkavim 
sadržajem i primitivnošću razočarani, 
te smo morali od prikazivanja odustati. 

Početkom rujna o. g. poslao je Dom 
narod, zdravlja u Vukovaru dvoje na¬ 
še siromašne djece na oporavak u Li- 
pik. No nije bilo nikoga da ih onamo 
odvede, pa je Zajednica dala u tu svr¬ 
hu 120 din za putni trošak gđi Himel- 
rajh. 

7 X dobila je naša škola toliko spo¬ 
minjani i tako potrebni harmonium, za 
koji je škola platila već prije sabranih 
2001.50 din, dr. Zl. Sremec 100 din, 
a Zajednica 1917.75 din. Gradsko načel- 
stvo pokazalo se i ovom zgodom vrlo 
susretljivim oprostivši taracovinu i oba¬ 
vivši besplatno svojim kolima i radnici¬ 
ma transport harmoniuma sa stanice u 

školu. Na učinjenoj usluzi izrazili smo 
Grad. načelstvu pismeno zahvalnost. 

Završujući ovaj iskaz pozivam, sve 
prisutne da i u buduće u što većem bro¬ 
ju posjećuju roditeljske sastanke, od 
kojih će najveću korist imati naša dje¬ 
ca, jer će roditelji na tim sastancima 
čuti mnogo toga, što im je u odgoju 
djece potrebno. Pomozite i ubuduće 
Upravni odbor materijalno i moralno, 
da nam u ova teška vremena mladež 
naša ne ode stranputice, štogod činimo, 
činimo iz ljubavi prema djeci nastojeći 
da im u srce ulijemo ljubav i smisao za 
istinu, dobrotu i ljepotu, ta tri ideala 
svega čovječanstva, a uz to> da nastoji¬ 
mo i oko njihova tjelesnog napretka i 
tako ih osposobimo za tešku životnu 
borbu koja ih čeka. D. V. 


SKUPŠTINA ZDIŠ NA ŠKOLI AUGUSTA 
ŠENOE 

Glavna godišnja skupština ZDIŠ na 
školi Augusta šenoe u Gornjem gradu 
održana je 23 novembra 1935. Pročitani 
su izvještaji i jednoglasno odobreni. I 
ovdje je zaključen protest protiv pri¬ 
jamnih ispita. Izabran je ovaj odbor: 
pretsjednica gđa Meštrović Olga, pot- 
pretsjednik g. dr. Vuletić, tajnica gđa 
Sokolić Anka, blagajnik Vlatković Vin¬ 
ko; odbornici gg.: dr. Spevec Ivo, Ferić 
Adela, Devide, ćurčin Dora, Mudrinić 
Milutin, Lazarević Jelka, Lorković Blaž, 
Pužar Ivan, Mikić Justina, Mažuran 
Ante, Bolfek Josip i Fegić Emil. Nad¬ 
zorni odbor: gg. Francetić Ivan, Pajk 
Vjekoslav i Koželj Julija. 



BOŽIĆNA SVEČANOST NA DRŽAVNOJ 

NARODNOJ ŽENSKOJ OSNOVNOJ 

ŠKOLI AUGUSTA IIARAMBAŠIĆA 

Inicij ativom gospođe ravnatelj ice 
Be a trice de Luča priređena je na 
našoj školi skromna, intimna božična 
svečanost u prisutnosti učeničkih rodi¬ 
telja, u svakom odjeljenju napose. 

Učenice su iznijele u svojim odjelje¬ 
njima, koja su bila u znaku blizog Bo¬ 
žića okićena božičnim drvcem, pod vod¬ 
stvom svojih nastavnica, nekoliko veo¬ 
ma uspjelih igrokaza od kojih treba oso¬ 
bito istaknuti aktovku »Pod božičnim 
drvom« od gospodina Ljudevita Kraja- 
čića. 

Prigodom te svečanosti bile su siro¬ 
mašne učenice obdarene toplim rubljem 


i odjevnim predmetima, nabavljenim iz 
dobrovoljnih mjesečnih učeničkih prilo¬ 
ga »Zajednice doma i škole«. — Nasto¬ 
janjem i požrtvovnošću gospođe ravna¬ 
teljice Beatrice de Luča, koja je to sama 
skrojila s nekoliko nastavnica, a na nje¬ 
zinu molbu sašili su te stvari neki uče¬ 
nički roditelji. Osim toga darovali su 
imućniji roditelji učenica poslastice, na- 
randže i smokve, koje su uz slatkiše i 
jabuke darovane od »Zajednice doma i 
škole« bile razdijeljene među školsku 
djecu tako, da je svaka pojedina uče¬ 
nica dobila vrećicu punui slatkiša, oki¬ 
ćenu u znaku Božića sa zelenom boro¬ 
vom grančicom, te je tako> bilo božično 
veselje dvostruko: za one koji su davali, 
i za one koji su primali te za one koji 
su tu svečanost priredili. 

Jedna nastavnica 

ZDIŠ DRŽ. NAR. ŽEN. ŠKOLE KRA¬ 
LJICE MARIJE U ZAGREBU, SELSKA 
CESTA 

Roditeljski sastanci 

I ove su godine bili božični praznici 
podugački, a praznici su najveća radost 
učenička i budimo iskreni — naša. 

Nema učenika koji ne zadrhšće na 
čarobnu vijest: sutra nema obuke! Jed¬ 
nako oni odlični kao i oni koje prate 
slabe i rđave ocjene. 

Poslije marljivoga rada treba od¬ 
mora, pa i s te strane praznici dobro do¬ 
laze, samo je pitanje, da li su ovakvi 
podugački odmori za trajanje školskoga 
rada najzgodniji. 

Ovo sam samo tako usput naglasila, 
jer ovome izvještaju nije zadatak da o 
tome govori, nego o roditeljskim sastan¬ 
cima, koji su održani na našoj školi uoči 
božičnih praznika. 

' Naša je škola velika. Radi se u osam¬ 
naest odjeljenja. Zaposleno je osam¬ 
naest učiteljica i ja devetnaesta u upra¬ 
vi. Djece je mnogo. Same djevojčice. 
Malo bogatih, a ponajviše iz kuća gdje 
bijede ima, gdje se teško živi od žulja- 
vih ruku oca i majke ili samo jednoga 
od toga dvoga. 

Radi toga imadu uz dom i školu u 
odgoji naših djevojčica, utjecaja i dru¬ 
ge snage. To je društvo, ulica i mnogi 
drugi utjecaji i momenti koji i te kako 
djeluju na te mlade ličnosti. I zato su 
hod nas naročito potrebni roditeljski 
sastanci, koje održavamo prema ukaza¬ 
nim potrebama. 

Takva je potreba bila o Božiću i sva 
su ih odjeljenja održala. 

Tema je bila: »Božični praznici i ži¬ 
vot učenica kroz to vrijeme«. Sporazu¬ 
mjeli su se roditelji i učiteljice o vlada¬ 
nju i radu njihovome, o pohađanju cr¬ 
kve itd. Roditelji su spoznali da i u te 
dane stoje djeca pod udarcima školskih 
propisa, i, a to je najglavnije, da se za 
njihovu djecu staraju njihove učiteljice 
neprekidno i da za tu djecu imadu osje¬ 
ćaja i mnogo dobrih želja. 

Ti su sastanci imali duboki utjecaj 
i donijeli radosti i topline u domove na¬ 
ših učenica. Mi smo izvršile jednu svoju 
dužnost, a ja vjerujem da su u one dra¬ 
ge dane mira i ljubavi u tim domovima 
nježno osjećani likovi mojih vrijednih 
učiteljica. 


Sijelo 

U februaru smo pošli korak dalje. 

Dana 16 u nedjelju popodne sazvan 
je sastanak svih razreda odjeljenja c, 
d, e. Da nam ti časovi budu što prijat¬ 
niji, izvele su djevojčice tih odjeljenja 
spremljen program. 

Sijelo je otvorio pretsjednik ZDIŠ g. 
Dujmović, pomorski kapetan u m. Dje¬ 
vojčice IV c razr. (učiteljica Paula čer- 
ne) otpjevale su vrlo lijepo slovensku 
pjesmu »Sirota jaz okrog bludim«, a za¬ 
tim sam ja održala roditeljima preda¬ 
vanje i iznijela svoja mišljenja o zajed¬ 
ničkom radu roditelja i učiteljica, a sve 
to za bolje dane naših djevojčica. 

Kostimirane učenice Id razr. (učite¬ 
ljica Draga Vežić) izvele su deklamacije 
»Tuga i žalost jednoga miša« i »Leptir 
i djevojčica«. To je bila zahvalna točka, 
naročito mali miš. 

Učiteljica Dragica Jelavić uvježbala 
je i izvela sa svojim učehicama I c razr. 
gimnastičku vježbu »žive lutke«. 

Drugi razredi c i d (učiteljice Anka 
Duduković i Draga Defrančeski) dekla- 
movali su »Ptica u kavezu« i »Cican 
Marko«, a IIIc i lile (učiteljice Mara 
Rafaelis i Ljubica Hanžek) »U preletje« 
i »Materina desna ruka« dok je III d 
(učiteljica Lepeš Ljubica) otpjevao »Po¬ 
točaru«. 

Sve su to bile slatke točke. 

Kao »gost« je nastupila, a samo radi 
svojeg kostima i prikazala učenica uče¬ 
nica IV a razr. veselu »Skijašicu«. Sijelo 
je završio naš stalni zbor učenica (uči¬ 
telj Ante Trinajstić) pjesmama »Majci« 
i »Mladi momci i djevojke sele žetva je«. 

Roditelja je bila puna naša velika 
dvorana. Zadovoljni smo bili svi i zato 
ćemo ovakovim radom proslijediti. 

Adela Logomerac, uprav. 


Ko svašta za zlo prima, onaj među 
ljude nek ne ide. 

Ko može svoj biti, tuđ nek ne bude. 

Ko sa psima liježe, pun buha ustane. 

Ko se ne stidi svoga obraza, ne stidi 
se ni tuđega. 

Ko se od ljudi krije, bolje da ga 
nije. 

Ko se ovcom učini, kurjaci ga izjeđu. 


»Dom i škola« s prikgom »Dječje kolo« izlazi svakog mjeseca osim srpnja i kolovoza. — 
Vlasnik, izdavač i odgovorni urednik: Josip Butorac, gradski školski nadzornik, Zagreb, 
Varšavska 16 . — Telefon 74 - 03 . — Godišnja pretplata 25 dinara, pojedini broj 3 dinara. — Novac se 
šalje na zagrebačku Filijalu Poštanske štedionice na br. ček. računa 37 . 365 . — Plativo i tuživo u 
Zagrebu. — Tisak Stečajnine Jugoslovenska štampa d. đ., Zagreb, Masarykova 28 . — Za tiskaru 

odgovara: Rudolf Polanović, Ilica 131 . 





RODITELJI, MISLITE l VEĆ SADA NA 
FERIJALNO LJETOVANJE I OPORAVAK 
SVOJE DJECE I ŠTEDITE 

Najbliže, najjeftinije, najbolje i naj¬ 
sigurnije je ljetovanje i oporavak za 
našu djecu u ferijalnim kolonijama 
Podmlatka Crvenoga krsta zagrebačke 
osnovne škole u Bogovićevoj ulici, u 
Skradu u divnom Gorskom Kotaru i u 
lijepom Selcu kod Crikvenice na moru, 
odakle se djeca svakih ferija vraćaju 
kućama zdrava, vesela i preporođena za 
novu školsku godinu. Roditelji treba 
već sada da misle kako će svoju dje¬ 
cu narednih ferija poslati u dječje lje¬ 
tovalište, prema tomu da li dijete treba 
oporavka u gorama ili na moru, a to 
mogu sebi olakšati mjesečnim uplaćiva¬ 
njem, počevši od o.'mj., tako, da do fe¬ 
rija uplate cijelu svotu za mjesec dana 
boravka u koloniji i to za Skrad svega 
Din 600, a za Selce Din 700. Ove će se 
kolonije i ove godine održavati u julu 
cijeli mjesec, a u augustu tri sedmice, 
pa je za august, odnosno ko želi ljeto¬ 
vati oba mjeseca, ili provesti cijelo vri¬ 
jeme izmjenično u jednoj i drugoj kolo¬ 
niji, cijena razmjerna tome. Informaci¬ 


je daje i prima štedne uplate u ovu 
svrhu uprava navedenih kolonija u 
osnovnoj školi u Bogovićevoj ul. 7. (te¬ 
lefon 6004); na uplaćeni novac računat 
će se uplatiocima i pripadajuće kamate, 
a u slučaju da dijete ne pođe u koloniju 
vratit će se dotičnima predane uplate. 

Uprava kolonija 



Kako se djeca igraju u talijanskim dječjim 
igralištima 


PUT DO BOGATSTVA 

Poučni primjeri 


Andrew Carnegie 

Rodio se godine 1837 u Škotskoj. 
Kako je njegova obitelj bila siromašna 
morao je već kao dječak raditi od jutra 
do mraka kod tkalačkog stana. Zarađi¬ 
vao je nedjeljno 1 dolar i 25 centi. 
Prožet duhom štednje, koji su mu uci¬ 
jepili njegovi siromašni roditelji, uspio 
je dapače i uz tako malu zaradu pri- 
štedjeti nekoliko centi nedjeljno. Tako-, 
đer i' kasnije, kao ložač u nekoj tvornici 
a poslije uredski naučnik, nosio je dio 
zarade u štedionicu i' to uvijek.na dan 
isplate. Carnegie je mislio međutim na 
veću zaradu. Nakon mnogih nastojanja 
postao je telegrafist sa 25 dolara mje¬ 
sečne plaće, a kasnije dkpače tajnik di¬ 
rektora pensilvanske željeznice sa 35 
dolara mjesečne plaće. Sa 19 godina 
imao je već nekoliko stotina dolara 
uštednje za .koje je kupio dionice nekog 


prevoznog društva koje je isplaćivalo 
vanredno visoku dividendu. Sa 40 ti¬ 
suća dolara kupio je velika petrolejska 
područja i preprodao ih kasnije firmi 
»Standard Oil Company«. Konačno je 
kupio rudnik ugljena i željezne rudače 
i počeo je na veliko izrađivati čelik. 
Godine 1895 postao je »kralj čelika« i 
diktirao je cijene čelika i željeza u ci¬ 
jeloj Americi. Njegov imetak postao je 
ogroman i on ga je onda upotrebljavam 
u dobrotvorne svrhe pa je tako postaj 
i slavan. 


ISTOČNO BLAGO 

Razbojnika je strah od zakona, a na¬ 
silnika od povijesti. 

što možeš sam učiniti, nikad ne zovi 
drugog da ti pomogne. 

Promisli, pa reci; izmjeri' pa odreži; 
razgledaj, pd kupi, pa se radi toga nikad 
kajati ne ćeš. 

